Vesti online / Vesti / Srbija / "Zbog vladajućeg režima, građani će živeti sve gore"\n"Zbog vladajućeg režima, građani će živeti sve gore"\nŠef poslanicke grupe opozicione Demokratske stranke (DS) Borislav Stefanović ocenio je u ponedeljak da je politika štednje i stezanja kaiša doživela poraz u celoj Evropi, što će se desiti i u Srbiji.\nSrbija će platiti zbog politike štednje: Borislav Stefanović\n- Gospodin Vučić ne razume da ako sedam puta krenete i udarite glavom u zid i ne možete da probijete zid, to ne govori o zidu, već govori o vama. To da li je neko stezanjem kaiša smanjivao dug ne znači ništa za prosperitet građana Srbije- rekao je Stefanović novinarima u Skupštini Srbije.\nOn je dodao da su građani Srbije, "svi odreda, u bilo kojoj god da su partiji, žrtve ovog besmislenog, dokazano lošeg, neoliberalnog koncepta štednje i koncepta toga mi moramo više da radimo, jer, bože moj, mi smo lenji".\n- On treba da zna da mu to neće uspeti - istakao je Stefanović.\nDa politika štednje ne dovodi do boljeg života građana Stefanović, je naveo primer Rumunije u vreme dok je tom zemljom vladao Nikolae Čaušesku.\n- Bilo je primera u našoj istoriji, iz bližeg okruženja, gde su neki lideri imali nula procenata spoljnjeg duga, a njihovi građani su gledali južno voće u knjigama i u enciklopedijama. Mislim konkretno na Rumuniju- rekao je šef poslaničke grupe DS.\nKako je dodao, "Vučiću sva demagogija prepisivanja od opzicije neće doneti nikakav boljitak, zato što na kraju se gleda da li građani Srbije žive bolje ili gore".\n- Žive loše, i nažalost građana, zbog ovog režima živeće sve gore ako se nastavi sa ovom dokazano neuspešnom politikom štednje i izlaženja u susret bankama. Nema nama ni ulaganja ni reformi institiucija bez jednog jasnog regionalnog odgovora na politiku štednje i politiku vraćanja suludo visokih kamata. Režim Aleksadra Vučića nas zadužuje 90 evra u sekundi", rekao je Stefanović.\nSRBIJA Donatorska konferencija: Koliko je to para?\nSRBIJA Zakuvalo se u Skupštini: Poslanici DS napustili sednicu zbog uvreda SNS\nPonedeljak 02.02.2015. 20:03\nСтефановићу зашто си почео потписивање Бриселског споразума.ДС=фашиисти......СНС= фашиисти.Фашиисти су окупирали Србију 5 октобра 2000.год.


Kurc Srbiji: Prestanite da poredite Kataloniju i Kosovo\nŠef austrijske diplomatije Sebastijan Kurc smatra da nije preterano svrsishodno porediti Kosovo sa Katalonijom, već treba nastaviti dijalog s Prištinom, prenose Franfurtske vesti na svom sajtu.\nNe vidim nikakvu dodatnu vrednost u poređenju situacije oko Katalonije sa onom na Kosovu naglasio je austrijski ministar u intervjuu Tanjugu.\nKatalonski referendum o nezavisnosti je unutrašnje pitanje Španije, koje mora biti rešeno u okvirima španskog Ustava, ističe Kurc.\nFrankfurtske vesti prenose da on nije direktno odgovorio na pitanje da li će Srbija pre pristupanja EU morati da prizna nezavisnost Kosova, već je podvukao da EU stalno ukazivala da je dijalog Beograda i Prištine od velikog značaja za put Srbije ka EU.\nNapredak u dijalogu će i dalje biti važan za tempo pristupnog procesa kaže šef austrijske diplomatije.\nKurc je istakao da je dosadašnji učinak na putu ka EU značajan: Činjenica je da su Crna Gora i Srbija najdalje odmakle na putu u EU. Sa obe države vode se pristupni pregovori, a njihova brzina zavisi od toga koliko će države biti spremne za EU kroz sprovedene reforme”.\nKad je reč o najvažnijim preduslovima koje Srbija mora da ispuni, on poručuje da je važno da se sluša šta Evropska komisija kaže.\nVladavina prava, osnovna prava, borba protiv korupcije i opšta stabilnost regiona su od odlučujućeg značaja. Svim tim oblastima i Srbija može dati veliki doprinos naglašava Kurc i dodaje da će njegova zemlja dati sve od sebe da države Zapadnog Balkana, a posebno Srbiju, u tome podrži, navodi se na sajtu Frankfurtskih vesti.\nStefanović i Fratini: Srbija na pravom ptu kada je reč o Poglavlju 24


Predsednički izbori u Americi 2020: Šta će se desiti ako Tramp odbije da napusti Belu kuću : Južne vesti\n15:43, 11. 11. 2020.\n„Daleko od gotovog"\nUbrzo posle toga, Trampov izborni štab objavio je saopštenje u kom se insistira da su ovi „izbori daleko od gotovih".\n„Svi znamo zašto Džo Bajden žuri da se lažno predstavi kao pobednik i zašto se njegovi medijski saveznici toliko trude da mu pomognu: ne žele da se otkrije istina", navedeno je u saopštenju.\n„Prosta činjenica je da su ovi izbori daleko od gotovih", dodaje se, čime je nagovešteno da će Tramp nastaviti da osporava rezultat žalbama, tvrdeći da je došlo do izborne krađe.\nUstav Sjedinjenih Država apsolutno je jasan kad tvrdi da se aktuelni predsednički mandat „završava u podne 20. januara".\n„Jesam, razmišljao sam o tome", odgovorio je Bajden, dodajući da je ubeđen da bi, u takvoj situaciji, vojska bila zadužena da ga spreči da ostane na vlasti i da bi ga prosto izbacila iz Bele kuće.\n„Američki narod će odlučiti o ovim izborima, a vlada Sjedinjenih Američkih Država savršeno je sposobna da izvede neovlašćena lica napolje iz Bele kuće", rečeno je.\nOn sada ima „predsednički" nivo zaštite, uprkos Trampovom insistiranju da je njegov rival poražen.\n„Da predsednik zloupotrebi predsednička ovlašćenja da bi ostao na vlasti nakon što je očigledno izgubio izbore bilo bi teško i uništilo bi vitalne norme. Ali nije nezamislivo", kaže za BBC profesor Dakota Radesil, stručnjak za politiku nacionalne bezbednosti i zakonodavstvo pri Državnom univerzitetu u Ohaju.\n„To bi nanelo veliku štetu zemlji, važnim načelima građansko-vojnih odnosa i globalnim izgledima za demokratiju", upozorio je on.\n„Vojno osoblje se zaklinje na vernost Ustavu, a ne političaru koji je trenutno na vlasti. A čovek koji se nalazi na najvišem vojnom položaju u zemlji u ovom trenutku, general Mark Mili, predsednik Združenog generalštaba, više puta je ponovio da vojska neće igrati nikakvu ulogu na ovim izborima."\n„Sama činjenica da moramo da se zapitamo da li će oružane snage intervenisati na izborima govori mnogo o žalosnom stanju stvari u našoj zemlji", kaže ona za BBC.\n„Ne verujem da je to mnogo verovatan scenario, ali ne smemo da ga odbacimo kao ozbiljnu mogućnost, imajući u vidu sve što se desilo ove godine", dodala je ona.\nList je napisao da je to „granica za koju brojni američki vojni zvaničnici tvrde da je neće preći, čak i ako predsednik izda to naređenje".\nFotografija od 1. juna - Mark Mili sa predsednikom Trampom, zbog koje je potom šef Združenog generalštaba zažalio\n„Pisao sam već o mogućnosti da predsednik Tramp pokuša da upotrebi izvršno naređenje ili da Ministarstvo pravde koje kontrolišu njegovi politički saveznici pokuša da izda 'direktivu' kojom se sugeriše da Izvršna vlast smatra da je Tramp pobednik osporenih izbora", kaže ovaj ekspert za BBC.\nAli upozorava da bi to bilo „potpuno neprimereno i neprihvatljivo".\n„Naređenje da vojska nastavi da sluša predsednika posle okončanja njegovog mandata 20. januara stavilo bi vojsku u nemoguć položaj."\nAnalitičari upozoravaju da situacija u kojoj kandidat koji je poražen odbija da prihvati poraz može da dovede do „potencijalnih građanskih nemira" - na fotografiji pristalice Trampa u Minesoti 7. novembra\n„Pola zemlje i mnogi ljudi širom sveta mislili bi da je apolitična američka vojska zauzela stranački stav. Vojska ne sme nikad, nikad, da primi to naređenje", kaže profesor Radesil.\nSituacija u kojoj poraženi kandidat na predsedničkim izborima odbija da prihvati rezultat može da dovede i do „mogućnosti ozbiljnih građanskih nemira", kaže Kejša Blejn za BBC.\nPredsednikova retorika je „povećala mogućnost protesta, pa čak i nasilja", tvrdi ona.


Đurić: Srbi izloženi pritiscima - Teslavision\nĐurić: Srbi izloženi pritiscima\nDirektor Kancelarije za Kosovo i Metohiju Marko Đurić sastao se danas sa ambasadorkom Kine u Srbiji Čen Bo i informisao je o političkoj i bezbednosnoj situaciji na Kosovu i Metohiji i izgledima za nastavak dijaloga Beograda i Prištine.\nPiše: Fonet 21. avgusta 2019. 13.53\nĐurić je istakao da je srpski narod na Kosovu izložen sve većim pritiscima i žrtva je radikalizacije na albanskoj političkoj sceni, koja će biti sve veća kako se bude zahuktavao proces stvaranja nove vladajuće većine u Prištini, navodi se u saopštenju Kancelarije za Kosovo i Metohiju.\nĐurić je zahvalio ambasadorki zbog dosledne podrške Kine teritorijalnom integritetu i suverenitetu Srbije, kao i zbog otvorenog prijateljstva koje se ogleda u sve intenzivnijoj saradnji u oblastima privrede i ekonomije. „Srbija i Kina, zbog čvrstih veza kontinuirano građenih u prošlosti, ali i zahvaljujući iskrenom prijateljstvu predsednika Aleksandra Vučića i Si Đinpinga, pred sobom imaju neograničene perspektive za produbljivanje bilateralne saradnje, kako na polju ekonomije, tako i u međunarodnim odnosima“, istakao je Đurić.\nSrbija i Kina će, prema njegovim rečima, i u budućnosti nastaviti da budu saveznici u borbi za poštovanje međunarodnog prava i principa suverenosti država, i složno raditi na izgradnji sveta u kojem će miroljubiva saradnja uz uvažavanje razlika biti geopolitički standard. Srbija će, kako je naglasio, nastaviti da bude iskren partner Kine u realizaciji inicijative „Pojas i put“ i most za ekononomsku i kulturnu razmenu između Istoka i Zapada, jer Kina svakako ima mnogo toga da ponudi Evropi.\nPrevious : Porođaj i depresija: Zašto žene u Srbiji (ne)govore o ovom problemu\nNext : Ugljanin: Nećemo dozvoliti dalje nasilje velikosrpskih jastrebova


Položen kamen temeljac za izgradnju mosta "6. april" - Općina Breza\nPoložen kamen temeljac za izgradnju mosta "6. april"\nSudija Vrhovnog suda Federacije Bosne i Hercegovine Mustafa Šabić i načelnik općine Breza Munib Zaimović jučer su zajednički položili kamen temeljac na svečanom otvaranju početka radova na mostu "6. april" na rijeci Stavnji.\nUkupna vrijednost projekta, čije će troškove u potpunosti snositi sudija Šabić, je 67.860 konvertibilnih maraka. Ugovor o izvođenju radova zaključen je s firmom TERMO-BETON, dok se završetak očekuje najkasnije do 1. juna 2018. godine.\nDobrodošlicu vijećnicima, predsjednicima političkih stranaka, organizacija civilnog društva i ostalim okupljenim građanima na skupu u povodu ozvaničenja početka radova, poželio je šef Službe za privredu Salih Hasanspahić.\n"Zadovoljstvo mi je što se nalazim na skupu na kojem se zahvaljujemo našem sugrađaninu Mustafi, koji pokazuje kako se treba odnositi prema zajednici. Nadam se da će ovaj čin potaknuti ostale naše sugrađane, koji imaju mogućnosti, da nam na ovakav način uslove življenja pokušaju učiniti boljim", u svom obraćanju rekao je načelnik Zaimović.\n"Ovo je bila jedna od mojih životnih želja, da se na ovaj način, zahvalim Brezi i Brezanima", izjavio je Šabić.\nFOTOGALERIJA : Položen kamen temeljac za izgradnju mosta "6. april"\nVIDEO : Ozvaničen početak radova na izgradnji mosta "6. april"


Vesti online / Scena / Šoubiznis / Glumica iskrena: Deca su isisala život iz mene\nBruklin Deker nije jedna od onih glumica koje se hvale izgledom nakon porođaja, ona se čak i ne hvali svojom decom. Nedavno je na internetu osvanuo komentar kako glumica sada izgleda "iscrpljeno", ali "lepo".\nBruklin je brzo odgovorila:\n"Deca su isisala život iz mene. Iza sebe su ostavili vreću kostiju. Ne znam šta drugo da ti kažem. Nedostaju mi moje grudi, sada ne znam ni kako da ih nazovem", iskrena je glumica.\nMnoge majke su se pronašle u komentaru slavne glumice pa su počele da ostavljaju reči podrške u stilu: "Upravo se tako osećam", "To se i meni desilo" itd.\n"Smešna stvar je što nisam imala vremena da kupim novi brushalter, sada su oni kao prazne školjke mog prethodnog života. Dnevni podsetnik onoga što sam nekad bila," našalila se Dekerova.\nBruklin (31) ima dvoje dece: Hanu (1) i Stivena (3) sa bivšim teniserom Endijem Rodikom.\nBaš kao i njena najbolja drugarica Krisi Tajgen, Bruklin prikazuje majčinstvo bez ulepšavanja.\nŠOUBIZNIS Radi 20 dana godišnje a "teška" je pet miliona dolara


Zrinjski ima sigurna četiri meča\nEVROPSKI KUPOVI Šampion Bosne i Hercegovine najviše profitirao reorganizacijom Lige prvaka\nTitula prvaka Bosne i Hercegovine u fudbalu bila je ove sezone od dodatnog značaja, jer su se promjenama u strukturi takmičenja u evropskim kupovima šampionima otvorile nove mogućnosti da se što duže zadrže u takmičenju i zarade još više novca.\nU dosadašnjem načinu takmičenja prvak naše zemlje išao je, naime, direktno u drugo pretkolo Lige prvaka i do sada je uvijek ispadao te, nakon dvije odigrane utakmice, završavao evropsku epizodu.\nNo, reorganizacijom takmičenja koje stupa na snagu od naredne sezone, naš prvak Zrinjski ide u prvo pretkolo (uvedena je i preliminarna runda, ali su u njoj samo najslabije rangirane države). Ukoliko ispadnu u prvom pretkolu, nastavljaju takmičenje u drugom pretkolu Evropske lige.\nZrinjski, znači, ima osigurana najmanje četiri evropska meča, a vrlo realno je očekivati da ih bude i šest, jer i ako ispadnu u prvom pretkolu Lige prvaka, bit će nosioci u Evropskoj ligi. Treba napomenuti da će šampioni igrati između sebe i u Evropskoj ligi.\nZrinjski ima najveći koeficijent od naših klubova - 3,750, ali nije izvjesno da će biti nosilac u prvom pretkolu. Mostarci će među nosioce samo ako u Sloveniji šampion bude Olimpija, a ne Maribor, ili u Mađarskoj Ferencvaroš, a ne Videoton.\nUkoliko budu nosioci, mogući protivnici su im Škendija (Makedonija), Spartak Trnava (Slovačka), Valeta (Malta), Vikingur (Farski Otoci), Suduva (Litvanija), Krusaders (Sjeverna Irska), Sutjeska (Crna Gora), Kork siti (Republika Irska), Spartaks (Latvija), Valur (Island), Torpedo (Gruzija), šampioni Ermenije i Luksemburga, jedna od ekipa iz preliminarne runde te, eventualno, Olimpija ili Ferencvaroš.\nKao nenosioci, Mostarci će imati mnogo teži zadatak, jer su među mogućim protivnicima Seltik (Škotska), Ludogorec (Bugarska), APOEL (Kipar), Crvena zvezda (Srbija), Bate Borisov (Bjelorusija), Karabag (Azerbejdžan)...\nTu je, ipak, nekoliko klubova koje bi priželjkivali, poput Nju Saintsa (Vels), HJK Helsinkija (Finska), Šerifa (Moldavija) te eventualno Maribora.\nU slučaju ispadanja, Zrinjski će sigurno biti nosilac u drugom pretkolu Evropske lige i favorit za prolazak dalje.\nŠto se tiče Evropske lige, tu će nastupiti Željezničar, Sarajevo i Široki Brijeg.\nZa sada je izvjesno da će Sarajevo biti nosilac (koeficijent 3.250), a Široki Brijeg nenosilac (2.250), dok su veoma velike šanse da i Željezničar (koeficijent 3) bude nosilac (još nisu završena sva prvenstva).\nDosta je ekipa koje bi priželjkivali na Grbavici i Koševu, poput Runavika i Toršavna (Farski Otoci), Vestmanjera (Island), Koleraina i Glenavona (R. Irska), a među onima koje bi bilo bolje izbjeći su Budućnost (Crna Gora), Dunajska Streda (Slovačka), Lahti (Finska)...\nŠiroki Brijeg može odmah imati izuzetno neugodne protivnike, poput Partizana (Srbija), Makabija i Beitara (Izrael), Osijeka (Hrvatska), AIK Štokholma (Švedska), Slavije i CSKA Sofija (Bugarska), Žiline (Slovačka), Anortozisa (Kipar).\nNa Pecari će se sigurno nadati da će dobiti neku od ekipa koje nisu toliko poznate, poput Kalja Nome (Estonija), Ventspilsa (Latvija), Hafnafjardara (Island).


Trebinjac od osiguranja naplatio 15.166 KM - Istok\nTrebinjac od osiguranja naplatio 15.166 KM\nTREBINJE – Trebinjska policija je protiv lica iz Trebinja čiji su inicijali S.V. i lica iz Čapljine K.B. podnijela izvještaj trebinjskom Okružnom javnom tužilaštvu zbog sumnje da su počinila krivično djelo osiguranička prevara.\nIz Policijske uprave Trebinje saopšteno je da je 21. decembra prošle godine trebinjskoj Policijskoj stanici za bezbjednost saobraćaja prijavljena saobraćajna nezgoda u Ulici vojvode Vlatka Vukovića u kojoj su učestvovala dva automobila “pasat” i “reno”.\n“Nakon uviđaja, prema naredbi Okružnog javnog tužilaštva u Trebinju urađena su odgovarajuća saobraćajno-tehnička i mašinska vještačenja, kao i pregled automobila `pasat` u ovlaštenoj auto-kući, čime je utvrđeno da se nezgoda nije dogodila onako kako su učesnici prikazali”, navodi se u saopštenju.\nU toku realizacija međunarodne operative akcije kodnog naziva”Best”. Policijski službenici Državne agencije za istrage i zaštitu (SIPA) u saradnji sa policijskim službenicima Ministarstva unutrašnjih poslova ... Read More\nNEWER POSTU Beču održana aukcija ukradenih jevrejskih umjetnina\nOLDER POSTI poslije Nešića – Nešić: Kostrešević za 2,5 miliona KM “podebljao” tendere


Kao i sa republičkom vladom, i pregovori o gradskoj vlasti su delovali kao loša pozorišna predstava u kojoj se dugo i neuspešno pravila patriotska koalicija, da bi se velikim driblingom za dan ili nešto kraće stvorila nova, evropska vlast\nA o Dačiću ću u ponedeljak, obratio se lider radikala Toma Nikolić novoj karijatidi evropske Srbije, Ivici Dačiću dok je za skupštinskom govornicom pokušavao da oštro kritikuje novu vladu i donekle poštedi socijalističke ministre. Ali dan uoči 14. jula, dakle ponedeljka rezervisanog za Tominu istinu o Dačiću, javnost Srbije je saznala ono što su čelnici gradskog SPS-a desetak puta snažno demantovali ali je sa svakim demantijem sumnja u gradsku koaliciju SRS-narodnjaci i socijalisti bivala sve snažnija. I kada je Dačić, dan pre konstituisanja gradske vlasti a svega 47 dana posle potpisivanja koalicionog sporazuma u renomiranom beogradskom restoranu, upokojio koaliciju i najavio da će se najverovatnije ići na nove izbore, građani Srbije su samo mogli da se zapitaju – ima li kraja blefiranju u kome se preko medija svakodnevno podgreva drama u političkom životu da bi se na kraju dogodilo ono što je dogovoreno u vreme izborne kampanje. I hoće li ikoga iznenaditi kada se na kraju, u produžecima velike utakmice, kada zavisni analitičari počnu spontano da lamentiraju o štetnosti izbora, obznani koalicija Tadića, Dačića, Čede i Krkobabića? Palma je, na žaljene svih časnih boraca za evropsku stvar, ovog puta ostao u Jagodini.\nKao i sa republičkom vladom, i pregovori o gradskoj vlasti su delovali kao loša pozorišna predstava u kojoj se dugo i neuspešno pravila patriotska koalicija da bi se velikim driblingom za dan ili nešto kraće stvorila nova, evropska vlast. Priča o Beogradu je neuporedivo komičnija jer su tri grupacije potpisale sporazum, održale niz protesta zbog nedemokratske odluke v.d. gradonačelnika Zorana Alimpića da skupštinu zakaže za 14. jul “iako je svima jasno da je stvorena skupštinska većina” (Aleksandar Antić, lider beogradskih socijalista), a tri dana pre raskidanja koalicije su Vučić, predstavnici DSS-a, NS-a i socijalisti razgovarali o ključnim infrastrukturnim projektima u gradu. Kada je u petak gradski odbor SPS-a (u kojem je 80 od 81 člana glasalo za patriotsku koaliciju) odlučio da predsedništvu stranke prenese ovlašćenja o gradskoj koaliciji, Dačić je, navodno, lično saopštio Vučiću da zbog pritisaka iz DS-a mora da raskine beogradski brak i čvrsto obećao da neće ulaziti u novu koaliciju sa LDP-om, tj. da će ići na nove izbore.\nNovi izbori za gradsku skupštinu bi verovatno doneli bolji rezultat Đilasovoj listi (jer je DS u velikom naletu), nešto slabiji rezultat mogle bi da očekuju Koštuničine demokrate jer deo birača neće lako preći preko koalicije sa radikalima, dok bi za SPS možda bilo bolje da na izbore i ne izlazi. Tako bi to izgledalo na osnovu istraživanja javnog mnjenja, koja se pojave u medijima nekako uvek kada pregovori o nekoj koaliciji zapadnu u krizu, ali se zaboravlja da su sva istraživanja ukazivala kako radikali imaju prednost u odnosu na evropsku koaliciju, pa su u poslednjoj nedelji kampanje odnos dramatično promenio. Jedno od istraživanja, koje je rađeno za DS, govori da je DSS u Beogradu pao na sedam, a SPS sa penzionerima ima dva i po odsto, što ukazuje da će Dačić samo odigrati dupli pas sa izborima da bi u poslednji čas spasili Beograd od haosa i napravili vladu sa DS-om i čedistima.\n“Ne razumem zašto im toliko smeta da uđu u koaliciju sa Čedom na gradskom nivou, a nije im smetalo da uđu sa Čankom na republičkom nivou. Ne vidim da postoje neke značajne razlike između njih, ali svejedno zasada insistiraju da je ta koalicija nemoguća”, kaže visoki funkcioner DS-a, koji kao jedan od ozbiljnih razloga navodi da se “možda plaše Vučićeve osvete”. Na pitanja o Vučićevim optužbama da su demokrate nudile ogromne svote odbornicima kako bi blokirali njegov izbor, sagovornik NIN-a kaže da su to obične gluposti, jer svi znaju da stranke imaju pravo na mandate i da bi već na sledećoj sednici zamenili neposlušne odbornike. “Da u tim pričama ima imalo istine, mi bismo odavno napravili gradsku vlast, ali nikome ne pada na pamet da kupuje odbornike i niko u DS nije siguran da li će se postići dogovor ili će se ići na izbore”.\nI dok se slušaju lekcije iz nove srpske etike kako je za SPS neprihvatljivo da uđu u koaliciju sa LDP, iste stranke su od srede 16. jula formirale vlast u opštinama Novi Beograd, Rakovica i Voždovac, a sva je prilika da će to učiniti i na Paliluli i još nekoj opštini. Koalicije za sada dobro funkcionišu, jedino predstavnici LDP-a i SPS-a izbegavaju da sede u istim prostorijama.\n“Neko naše iskustvo je da tu nije bilo nekih velikih problema, nikada nismo držali zajedničke sastanke, jer postoje politička opterećenja da oni zajedno sednu za sto, ali smo našli neki zajednički modus da radimo da građanima Novog Beograda bude bolje”, rekao je novinarima Nenad Milenković iz DS-a.\nZanimljivo je da je kandidatkinja LDP-a za gradonačelnika Biljana Srbljanović od majskih izbora naprasno nestala sa naše javne scene i još nije saopštila sledbenicima sa blogova i Peščanika stav o evropskoj budućnosti Beograda koju će pored DS-a oblikovati Dačić i Krkobabić i njena stranka. Skupštinska deklaracija DS i LDP o zajedničkom delovanju na evropskom putu, koje nije moguće “bez demokratizacije i slobode medija, kroz odgovarajuće promene, pre svega, u medijima sa državnim kapitalom” ukazuje da se socijalistima ali i nekim drugim manjim partnerima smanjuje koalicioni potencijal u onoj meri u kojoj Kosovo postaje sve marginalnije političko pitanje.\nKao jedna od opcija koja se pominjala kao spasonosno rešenje navodi se koalicija DS-a i SPS-a sa evropskim delom DSS sa kojim se i do sada jako lepo sarađivalo u Beogradu, ali je ta opcija veoma nerealna zbog tvrdog stava vrha stranke, mada su i one poternice za gradskim rukovodiocima DSS imale nekog uticaja na isparavanje mekog dela DSS.\n“Sada su ljudi u DS-u u velikom zanosu i smatraju kako bi na novim izborima prosto počistili radikale i nas, ali zaboravljaju da je Milošević na izborima 1996. zabeležio pravi trijumf, da bi svega dve nedelje kasnije bio nokautiran u drugom krugu lokalnih izbora. Mislim da su počeli toliko da se preigravaju sa Palmom i Krkobabićem da bi na kraju mogli da budu poliveni hladnom vodom na izborima”, kaže sagovornik iz DSS-a.\nNekoliko sagovornika NIN-a se slažu da će verovatno rešenje biti postignuto, kao što red nalaže, pretposlednjeg dana, uz mogućnost da se tada samo izabere predsednik skupštine a da su u narednih mesec dana postigne detaljan dogovor o podeli odgovornosti. Posle zaokruživanja beogradske priče, Boris Tadić i njegova stranka će imati vlast kakvu je imao samo SPS posle prvih višestranačkih izbora (s tim što su je ograničavale bratske republike i zapadne demokratije), a opozicija u Srbiji deluje kao demoralisana vojska koja je bila nadomak velike pobede ali se iznenada strovalila u poraz i sada čeka rusku zimu kao ispomoć. Od kada su Srbi svoje političke protivnike prestali da ubijaju po zasedama, i političke sukobe preneli u institucije, demokratija je uglavnom shvatana kao neko nužno zlo, kao neki dosadni žulj na nogama koji nas bespotrebno usporava u jurišu ka svetloj budućnosti. Češće se ta čudna strana reč spominjala u ciničnim šalama nego u skupštinskim raspravama. Priča o koaliciji za Beograd koja je formirana pre skoro dva meseca, a zatim svakodnevno potvrđivana zakletvama da nju ništa ne može srušiti, pripada svakako jednoj od najsmešnijih u savremenoj istoriji. Bila bi to vrhunska komedija, da se ne dešava u Srbiji.


Iznajmljivanje ili kupovina štampača? – ICT Vesti\nIznajmljivanje ili kupovina štampača?\n12. Decembra 2016. Računari, Razno 0 Comments\nOsnova svakog poslovanja je da se što više zaradi. Osim direktnog načina, postoje i indirektni načini za povećanje profita, a jedan od njih je svakako i optimizacija troškova. Jedan, u našim uslovima nepravedno zapostavljen način optimizacije odnosi se na iznajmljivanje opreme, konkretno iznajmljivanje štampača. U velikim organizacijama, gde postoji potreba za većim brojem štampača, smanjenje troškova njihovim iznajmljivanjem može da bude veoma veliko, kada se na kraju meseca ili godine podvuče crta.\nProći ćemo ukratko kroz stavke koje u tom slučaju treba razmotriti. Inicijalni trošak za štampače je svakako najveći trošak. Ozbiljnim kompanijama neophodni su ozbiljniji, poslovni štampači, koji koštaju stotine, pa i hiljade evra. Taj iznos potrebno je pomnožiti sa brojem štampača i ukupna cifra već počinje da dostiže petocifrene, možda čak i šestocifrene iznose u evrima. Umesto toga, iste takve štampače možete da iznajmite za delić te cene i da ih koristite kao da su vaši (a ušteđeni novac da preusmerite za neke druge potrebe).\nDruga važna prednost iznajmljivanja štampača je bezbolno prilagođavanje tehnološkim promenama. Kada kupite štampač, postajete njegov “zarobljenik”. Tehnologija nezaustavljivo ide napred, ali je potpuno nerentabilno da menjate štampače svakih nekoliko meseci ili na godinu dana (jer ste uložili veliki novac u njih). Prilikom iznajmljivanja štampača uvek možete da budete u toku sa najnovijim tehnološkim trendovima. Kada se pojavi neka nova tehnologija, dovoljno je da umesto starog iznajmite novi štampač i uvek ćete na raspolaganju imati najnoviju tehnologiju, pri čemu nećete potrošiti ništa više novca nego za stari iznajmljeni štampač.\nI konačno, još jedan važan faktor je podrška. Kupovinom štampača dobijate standardnu dvogodišnju garanciju, a ako se nakon tog perioda pokvari štampač, njegova popravka neće biti ni malo jeftina. S druge strane, dok god iznajmljujete štampač, pa makar to bilo i 10 godina, ceo taj period uključuje i podršku od strane kompanije koja ih iznajmljuje.\nKada se sve baci na papir i kada se obračunaju troškovi kupovine i iznajmljivanje štampača, jasno je da kupovina zaista nema više smisla. A što više štampača vaša kompanija poseduje, veća će biti i ušteda.


Kontakti uspostavljeni, Liverpul bi biser sa "čizme"! - Sportske.net\nKontakti uspostavljeni, Liverpul bi biser sa "čizme"!\n"Redsi" zainteresovani za momka kojem se predviđa blistava budućnost.\n"Vučica" zagrizla za Kolumbijca!Hadson-Odoi ima još jednu opciju, želi ga veliki Čelsijev rival!Novi "Pirlo" pred vratima Rima - Kakvu "vezu" bi mogla imati "Vučica"!Milan kao nekada, dobija tržišne bitke sa evropskim velikanima - uskoro stiže Holanđanin?Užasne vesti za Romu, "Vučica" bez ofanzivca u zao čas!\nReprezentacija Italije je u poslednje vreme u problemima, čini se da smena generacija nije najbolje odrađena, a utisak je i da nema toliko kvalitetnih mladih igrača koji bi mogli da nose reprezentaciju do velikih uspeha u budućnosti.\nDoveden je Roberto Manćini, koji pokušava da u nacionalni tim uvrsti što veći broj mladih igrača, a jedan od onih koji su dobili poziv i pokazuju da bi mogli da budu nosioci igre u reprezentaciji jednog dana je mladi Sandro Tonali.\nU ovom momku se nalazi ogroman potencijal, mediji na Apeninima ga već porede sa legendarnim Andreom Pirlom, brojni klubovi iz vrha Serije A su pokazali interesovanje za njegove usluge.\nČini se da je Roma najupornija, ali je sada najboljim italijanskim klubovima stigla i opaka konkurencija iz Premijer lige.\nLiverpul je zainteresovan za Tonalija, a vlasnik Breše, za koju mladi vezista nastupa, Masimo Selino izjavio je i da je engleski klub uspostavio kontakt sa njim povodom angažovanja 18-godišnjeg fudbalera.\nTonali dakle igra u Seriji B, što samo pokazuje koliko je talentovan, jer su i klubovi van granica Italije pokazali ozbiljno interesovanje za njegove usluge.\nUpisao je 36 ligaških nastupa za Brešu, postigao je tri pogotka, igra na pozicijama zadnjeg veznog i centralnog veznog, a zbog stila igre ga, kao što smo napisali, porede sa Pirlom, koji je takođe svoju igračku karijeru počeo u drugom najvećem gradu Lombardije.


Radio Tivat | Vakcinacija protiv gripa iduće sedmice\n23 окт Vakcinacija protiv gripa iduće sedmice\nPosted at 07:34h in Zdravlje\tby\tDragan Popadic\n„Svi domovi zdravlja u Crnoj Gori bi po najavama tokom sljedeće nedjelje trebalo da počnu sa vakcinacijom protiv sezonskog gripa. Dom zdravlja Podgorica je trebovao i dobio tražene količine u odnosu na projektovani broj korisnika, nešto preko 10.000. Svi domovi zdravlja će dobiti doze shodno broju stanovnika“, rekao je Kavarić.\n„U kovid centre se slije nešto preko 1000 pacijenata ovih dana, a redovnih pacijenata je malo ispod 2.000 na dnevnom nivou. Obzirom da se skoro poklopio broj ljudi koji dolaze zbog kovida i redovnih pregleda, sve naše sugrađane sa kliničkom slikom koja podsjeća na kovid upućujemo na kovid centre“, rekao je Kavarić.


Vladimir Putin osudio severnokorejsku nukelarnu probu\nRusija je apelovala na Severnu Koreju da se vrati Sporazumu o neširenju nuklearnog naoružanja i da prihvati nove medjunarodne razgovore o svom nuklearnom programu Pjongjanga.\nRusko ministarstvo inostranih poslova je saopštilo da bi medjunarodna zajednica trebalo da pruži odmereni odgovor na severnokorejsko saopštenje o izvršenoj nuklearnoj probi. U saopštenju ministarstva za medije navodi se da potez Severne Koreje ugrožava mir, bezbednost i stabilnost regiona. Takodje se apeluje na Pjongjang da se vrati Sporazumu o neširenju nuklearnog naoružanja i pristane na održavanje novih razgovora. Severna Koreja je bila potpisnica tog Sporazuma, ali se povukla 2003. godine.\nPjongjang se takodje prošle godine povukao iz šestostranih pregovora o svom nuklearnom programu, u kojima je učestvovala i Rusija. Zajedno sa Kinom, Moskva održava diplomatske veze sa Pjongjangom, ali Rusija nije bila u stanju da iskoristi svoj uticaj kako bi ubedila Severnu Koreju da promeni kurs. Ministarstvo nije pružilo indikacije da li bi Rusija sada mogla da podrži sankcije Severnoj Koreji zbog ove probe, pošto se Rusija do sada protivila takvom potezu. Medjutim, tokom sastanka kabineta, predsednik Putin je ukazao da nije zadovoljan onim što se desilo.\nPutin je nazvao taj potez lošim za severnokorejski narod, dodavši da se time nanosi ogromna šteta nastojanjima na ograničenju širenja nuklearnog naoružanja. Neposredno pre toga, ministar odbrane Sergej Ivanov je izvestio o navodnoj podzemnoj eksploziji u Severnoj Koreji. Ruska vlada je procenila da je jačina eksplozije bila jednaka eksploziji izmedju 500 i 1500 tona dinamita. Rusija, inače, ima senzore locirane u blizini granice sa Severnom Korejom.


LIMIT ZADUŽIVANJA DO 40% BDP\nMinistarka finansija Diana Dragutinović izjavila je da iskustvo Grčke o nužnosti umerenijeg zaduživanja može biti dragoceno za Srbiju, ali da je naša država sama sebi postavila granicu kada je zaduživanje u pitanju, do maksimalnih 40 odsto bruto domaćeg proizvoda.\n"Loša fiskalna politika, a ne finansijska kriza, Grčku je dovela u sadašnje stanje. Ali, ne treba porediti Grčku, sa javnim dugom od 124 odsto BDP i deficitom od 12,7 odsto, i Srbiju, čiji je javni dug 30 odsto BDP, a deficit četiri odsto", istakla je Dragutinovićeva u intervjuu "Novostima".\nOna je navela da okvirni limit za zaduživanje od 40 odsto BDP ne uključuje obaveze po osnovu restitucije i da će se javni dug povećati po osnovu restitucije, ali da će period otplate tog duga trajati dugo kako bi se obezbedila održivost javnih finansija. Prema njenim rečima, potrebno je da se prati održivi nivo javnih rashoda i javnog duga, što bi se postiglo Zakonom o fiskalnoj odgovornosti, koji je spreman.\n"Prema nacrtu koji sam dostavila MMF-u, postoji fiskalno veće čija je uloga da daje ocenu da li Vlada vodi politiku u skladu sa fiskalnim pravilima. Medjutim, postoji još jedna opcija, a to je da se ojača Državna revizorska institucija novim funkcijama. To još nismo prelomili", rekla je Dragutinovićeva.


Već sledeće nedelje, 22. septembra, iz kase PIO fonda stiže 50 evra u dinarskoj protivvrednosti, a zatim će u još dva navrata, kao i svim punoletnim građanima stići još toliko.\nNa Vladinom spisku nisu samo penzioneri, ali osim novca koji je namenjen isključivo njima, oni gotovo uvek dobiju i deo kolača koji pripada ostalim građanima - punoletnim i vakcinisanima.\nPrema najavama predsednika Aleksandra Vučića, u februaru 2022. trebalo bi da njihov kućni budžet bude bolji za još po 20.000 dinara, što će biti najveća finansijska injekcija seniorima otkad se jednokratna pomoć isplaćuje.\nMiloš Grabundžija, predsednik Udruženja penzionera Nezavisnost, kaže za "Novosti" da im je poslednjih godina ipak mnogo više oduzeto kroz fiskalnu konsolidaciju, nego što sada dobijaju kroz jednokratne pomoći.\n- Mnogi su "kraći" za po nekoliko hiljada evra, a sad će im se vratiti oko 300 - tvrdi naš sagovornik. - Najgore od svega je što nikada nije obelodanjeno na šta su naše pare potrošene.\nGrabundžija navodi da je postupak pred Evropskim sudom za ljudska prava u Strazburu još u toku i nada se da će uskoro biti okončan u korist najstarijih u Srbiji.\n- Ukupno 47 meseci su čekovi umanjivani i sada bi trebalo doneti leks specijalis kojim će se, recimo, takođe za 47 meseci dug vraćati - smatra on.\nZa 1.673.119 najstarijih koliko ih je na listi PIO fonda praktično do kraja 2021. pored redovnog penzionerskog čeka stiže još dodatnih 100 evra, a već početkom sledeće godine i linearno povećanje penzija.\nProsečna prinadležnost za sve kategorije penzionera iznosi 29.376 dinara što znači da je za 10.000 manja od minimalne potrošačke korpe i dva i po puta od prosečne korpe čija je cena 76.184 dinara. Polemika koja se poslednjih dana avgusta vodila oko toga koliko prosečna zarada kaska za korpom, da li se ona približava iznosu nabavke životnih namirnica i da li minimalac treba podići više od planiranog, potpuno je u drugi plan pomerila penzionere i njihova primanja. Iako su realno oni i dalje najugroženija grupa ljudi.\nViše od milion najstarijih u Srbiji danas prima mesečno manje od prosečnog iznosa, oko 257.032 invalidskih dobija 27.491 dinar, dok 335.355 porodičnih ima u proseku po 23.635 dinara. Svi oni su daleko od minimalne potrošačke korpe, pa je stoga logično što najveći deo finansijskog kolača pripada upravo njima. Prosta računica pokazuje da bi im trebalo od 8.000 do 16.000 kako bi u ovom trenutku kupili samo najosnovnije životne namirnice.\n- Zato pomoć ne bi trebalo da primaju svi, već samo oni čija su primanja ispod prosečne republičke zarade - kaže Grabundžija.\nSličnog je mišljenja i prof. dr LJubodrag Savić koji naglašava da bi posledice izlišnih državnih davanja mogle da imaju dugoročne posledice, kao što se to događalo ranijih godina.\n- Živimo u tržišnoj privredi, pomoć penzionerima nije problematična, ali isti iznos dobija neko ko ima mesečno 80.000 ili 90.000 dinara i onaj ko živi ispod granice apsolutnog siromaštva. Država zna ko koliku penziju ima i mora selektivno da reaguje - kaže prof. Savić.\nPunjenje prosečne potrošačke korpe za mnoge je još uvek samo san, jer bi im bile potrebne u proseku 2,5 prosečne penzije, dok je za oko 100.000 seniora i kupovina hleba i mleka luksuz pošto im mesečno na račun legne jedva 10.000 dinara.\nRETKO KO IMA ZA PROSEČNU KORPU\nPodaci Fonda PIO potvrđuju da prosečnu potrošačku korpu može sebi da priušti nešto manje od 60.000 penzionera čija primanja idu od 70.000 do 100.000 dinara i više. Od 80.000 do 90.000 prima 15.322 penzionera, a iznad tog iznosa je još 15.500 ljudi, oni su mesečno "dobri" više od 90.000 dinara.\npenzioneri penzioner pomoć države pomoć penzionerima\nMAESTRO Vojislav Bubiša Simić zvaničnog penzionerskog staža ima više nego što mnogi za života uspeju da steknu i radnog.


Odgovorni za gnjev građana moraju snositi posljedice - Klix.ba\nOdgovorni za gnjev građana moraju snositi posljedice\n10.11.2011. u 16:00\nUdruženje građana Zašto ne pozdravlja odluku Vlade Kantona Sarajevo o povlačenju odluke o poskupljenju grijanja i vode u Kantonu Sarajevo, ali naglašava kako odgovorni za opravdan gnjev i razočaranost građana Sarajeva moraju snositi posljedice za nastalu situaciju.\nNajavljena ostavka resornog ministra gospodina Abida Jusića, koji je i predlagač odluke, može i mora biti samo prvi korak u daljem nastavku rješavanja ovog problema i ona se mora desiti i biti potvrđena što prije.\n"Podsjećamo, stranke na vlasti u Kantonu Sarajevo su u svojim obećanjima najavljivale reformu javnih preduzeća, u čemu je prednjačila SDA resornog ministra Jusića sa obećanjem o ''uspostavljanju efikasnog sistema korporativnog upravljanja u javnim i preduzećima sa većinskim javnim kapitalom.", navodi se u njihovom saopštenju.\nUG Zašto ne zahtijeva od Vlade Kantona Sarajevo da razriješi dužnosti i direktore kantonalnih javnih preduzeća Toplane i Vodovod i kanalizacija koji su tražili donošenje ovakve odluke a nisu prvo uradili sve da do nje ne dođe, kao i da na njihovo mjesto postavi ljude koji će znati da riješe nagomilane probleme u javnim preduzećima.\n"Također, zahtijevamo od Vlade Kantona Sarajevo da donese jasan i precizan program sanacije komunalne privrede u Kantonu Sarajevo, kako ni u narednom periodu građani ne bi dolazili u slične situacije da moraju da plaćaju posljedice kriminalne uprave javnim preduzećima.", saopštilo je UG Zašto ne.\n''Situacija u komunalnoj privredi u Kantonu je katastrofalna i to je zapravo pravi uzrok situacije koju svi proživljavamo posljednja dva dana. Gubici od nekoliko stotina miliona KM koje su napravila javna komunalna preduzeća i koje plaćaju poreski obveznici su nedopustivi.\nNe smijemo više nikada dozvoliti da GRAS ima 80 miliona KM dugova poreskim obveznicima i da im uz to Ministarstvo saobraćaja i komunikacija plaća regres, da Vodovod i kanalizacija duguju 70 miliona, a Toplane 65. Građani ne smiju dozvoliti da snose trošak loše uprave, a Vlada Kantona Sarajevo ne smije dozvoliti da postane sljedbenik takve politike koja nas je i dovela do ove situacije.\nVlada mora pri donošenju odluka prije svega slušati glas građana i voditi se njihovim realnim potrebama, a nikako slijediti direktive međunarodnih finansijskih institucija. Pozivamo Vladu KS da donese plan rješavanja ovog problema, te da redovno obavještava javnost o napretku u istom. U protivnom, građani Sarajeva će biti primorani da zatraže ostavku Vlade!'', poručuju iz UG Zašto ne.


Visoki ciljevi Vojske Srbije će biti ispunjeni\nBeta 23. aprila 2016. 00:00\nMinistar odbrane Zoran Djordjević i načelnik Generalštaba Vojske Srbije Ljubiša Diković poručili su u petak uveče povodom Dana Vojske Srbije, na prijemu u Domu Garde na Topčideru, da srpska vojska ispred sebe ima visoke ciljeve koji će se realizovati uz pametne, poštene, odane i časne ljude koje ima.\nDjordjević je čestitao pripadnicima sistema odbrane predstojeći praznik Dan Vojske, podsećajući na istorijski značaj tog datuma.\n„S ponosom se prisećamo viševekovnog puta svoga nastajanja, samoostvarenja i samopoštovanja, uzdignute glave govorimo o hrabrosti naših predaka i mudrosti naših državotvoraca. Vojska Srbije nastavlja tradiciju svojih prethodnika, vrednih, čestitih, pravednih i ponosnih junaka koji su se uvek, u teškim vremenima, okupljali, udruživali i odlučno kretali u borbu za svoju čast i odbranu svoje otadžbine“, rekao je Djordjević.\nMinistar je podsetio da srpska vojska iza sebe ima bogatu istoriju koja ne sme biti zaboravljena, a ispred sebe visoke ciljeve koji uz pametne, poštene, odane i časne ljude tek treba da se ostvare.\nPrema njegovim rečima, vojska danas ima čast da kod svojih gradjana uživa veliko poverenje, da bude medju najpoštovanijim institucijama u zemlji, a činjenica da se mladi ljudi rado opredeljuju za vojnički poziv, kako je naglasio, garancija je uspeha.\n„Gradjani Srbije veruju svojoj vojsci i vole je, vojska je uvek bila i biće uz svoj narod. Ministarstvo odbrane i Vojska Srbije pružaju punu podršku jačanju mira, bezbednosti i stabilizaciji u regionu, kao i uključenju naše države u evropske integracije“, rekao je ministar.\nPoručujući da će pripadnici Vojske Srbije uvek biti spremni da odgovore na najkompleksnije zadatke i pruže maksimum za svoje građane i otadžbinu, on je naveo da se Srbija sa sigurnošću može osloniti na svoju vojsku.\n„Srbija će ostati dosledna svojoj poziciji vojne neutralnosti, to je naše opredeljenje“, rekao je ministar, podsećajući da je još Sveti Sava, u pismu igumanu Irineju 1221. godine, napisao da su Srbi „sudbinom predodredjeni da budu Istok na Zapadu, a Zapad na Istoku“.\nDjordjević je zahvalio svim državnim organima, institucijama i svim subjektima van sistema odbrane na pružanju nesebične podrške Vojsci, kao i stranim armijama na izuzetnoj saradnji i prilici za razmenu iskustava.\nVojska Srbije praznuje 23. april kao svoj praznik u znak sećanja na dan kada je, na Cveti 1815. godine, doneta odluka o podizanju Drugog srpskog ustanka za oslobodjenje Srbije od Osmanskog carstva, što je kasnije omogućilo stvaranje moderne srpske države.


Vučić je rekao da jedino što on garantuje to je da će se na sastanku u Vašingtonu i Brisleu boriti za interese Srbije, a onima koji maštaju da će tamo biti potpisano priznanje Kosova poručuje da ne postoji mogućnost, ni pod kojim uslovima, da se tako nešto dogodi.\nVučić je, u izjavi novinarima nakon prisustva prikazu sposobnosti dela jedinica Vojske Srbije na aerodromu "Pukovnik-pilot Milenko Pavlović" u Batajnici, upitan da prokomentariše pisanje o pomeranju termina za sastanak u Vašingtonu, i da bi on mogao da traje duže, odnosno preko noći, te da li to znači da se planira pritisak na Srbiju, rekao je da uvek postoji pritisak.\nKazao je da još ništa nije dogovoreno, i da vidi da postoje inicijative za vrlo kratko pomeranje datuma, za dan dva.\nUkazao je da čeka da vidi o čemu se radi, nakon čega će obavestiti javnost i pružiti odgovor.\nNaglasio je da uvek postoji pritisak na Srbiju, ali da ne treba unapred da bežimo i nadamo se da se nikada ništa ne dogovori.\n-Čini se kao da se nalazimo u defanzivnoj poziciji. Mediji stalno pišu ''čeka nas ovaj užas, pa onaj užas''... Čini mi se da ne razumemo dobro težinu naše pozicije. Ne mislim da će biti lako, a da li lično osećam veliki teret povodom toga, odgovor je ''da''- zaključio je Vučić.\n„Voleo bih da budu ekonomske teme“\nPredsednik Aleksandar Vučić izjavio je danas da očekuje i da bi voleo da na sastanku u Vašingtonu na dnevnom redu budu, prema dogovoru, samo ekonomske teme, ali da ipak ne isključuje iznenađenja.\n-Ne mogu da garantujem da neće, ali bih voleo da budu samo ekonomske teme, jer za politički dijalog i statusna pitanja je nadležna Evropska unija, u skladu sa odlukom UN, što smo ranije prihvatili. Ali, iznenađenja ne isključujem-rekao je Vučić.\n-Ako bude bilo šta drugo, bićete odmah obavešteni, reagovaću i obavestiću vas o tome-rekao je Vučić.


Deficit | Glas javnosti\nSrbija može uredno da servisira deficit\nGlas javnosti, 07.07.2012.\nBEOGRAD - Ekonomista Miroslav Zdravković ocenio je da država Srbija može uredno da servisira budžetski deficit u drugoj polovini godine.\nMirko Cvetković: Deficit veći za 35 milijardi od planiranog\nBEOGRAD -Premijer Srbije Mirko Cvetković izjavio je danas da je budžetski deficit Srbije veći za oko 35 milijardi dinara od planiranog zbog pada budžetskih prihoda, jer je privredni rast bio manji od planiranog.\nBudžet Srbije kratak za 37,2 milijarde dinara\nGlas javnosti, 21.03.2012.\nBEOGRAD - Deficit državnog budžeta Srbije je na kraju februara iznosio 37,2 milijarde. Prihodi su bili 97,6 milijardi, a rashodi 134,8 milijardi dinara, objavilo je Ministarstvo finansija.\nDeficit budžeta na kraju 2011. godine 135 milijardi\nBEOGRAD - Deficit budžeta Srbije na kraju 2011. godine iznosio je 135,2 milijarde dinara jer su prihodi bili 694,26 milijardi, a rashodi 829,48 milijardi dinara, objavilo je Ministarstvo finansija.\nBudžet u minusu 122,8 milijardi dinara\nGlas javnosti, 17.12.2011.\nBEOGRAD - Deficit državnog budžeta Srbije u novembru je uvećan za 10,87 milijardi i iznosio je 122,82 milijarde dinara, objavilo je Ministarstvo finansija. Ukupni prihodi budžeta za 11 meseci bili su 627,78 milijardi, a rashodi 750,6 milijardi dinara.\nDeficit budžeta u septembru 101,33 milijarde dinara\nBEOGRAD - Deficit budžeta Srbije u septembru je uvećan za 2,97 milijardi i iznosio je 101,33 milijarde dinara, objavilo je srpsko ministarstvo finansija.\nMMF bi pristao na malo veći manjak u budžetu\nGlas javnosti, 28.08.2011.\nBEOGRAD - Član Fiskalnog saveta Srbije Vladimir Vučković izjavio je da bi Međunarodni monetarni fond (MMF) mogao da prihvati malo povećanje deficita budžeta Srbije za ovu godinu.\nPlatnobilansni deficit Srbije 1,81 milijardi dolara\nGlas javnosti, 27.08.2011.\nBEOGRAD- Platnobilansni deficit Srbije za prvih pet meseci ove godine iznosio je 1,81 milijardi dolara, što je za 22 odsto više nego u istom periodu 2010, navedeno je u časopisu "Konjunkturni\nRaste spoljnotrgovinski deficit Srbije\nGlas javnosti, 30.07.2011.\nBEOGRAD - Spoljnotrgovinski deficit Srbije u prvih šest meseci ove godine bio je oko 3,9 milijardi dolara, što čini povećanje od 14,7 odsto u odnosu na isti period prethodne godine, saopštio je Republički zavod za statistiku.\nRobna razmena Srbije i Nemačke 943 miliona evra\nGlas javnosti, 23.07.2011.\nBEOGRAD - Vrednost robne razmena Srbije i Nemačke od početka godine do kraja maja dostigla je 943 miliona evra, objavila je delegacija nemačke privrede u Srbiji.


OSM Televizija - Ivanoviću omogućiti da se brani sa slobode\nDirektor Kancelarije Vlade Srbije za Kosovo i Metohiju Marko Đurić ocijenio je danas da je suđenje lideru Građanske inicijative "Srbija, demokratija, pravda /SDP/" Oliveru Ivanoviću politički proces i pozvao da mu se hitno omogući da se brani sa slobode.\nĐurić je na konferenciji za novinare u beogradskom Medija centru istakao da se presudom Ivanoviću nanosi nepravda ne samo lideru Građanske inicijative SDP i njegovoj porodici, već i srpskom narodu na Kosmetu.\n"Ivanović nije imao pravo na fer suđenje, na nepristrasan sudski postupak. Različiti politički motivi su imali upliv u ovaj sudski proces, i dok je on u zatvoru, iza rešetaka su svi principi na kojima počivaju moderna društva", rekao je Đurić.\nĐurić je ponovio da Vlada Srbije traži od onih koji drže Ivanovića u zatvoru da iste kriterijume koje su koristili za njegovo "utamničenje" iskoriste da bi ga pustili na slobodu.\nOn je napomenuo da pri svakom susretu sa predstavnicima EU pokreće pitanje položaja Olivera Ivanovića.\n"Problem je što u tim razgovorima nailazite na zid. NJihov odgovor je da je to pitanje pravosuđa i da oni ne žele da se mešaju kao političari. Takvu reakciju doživljavam kao pranje ruku od ovog slučaja, i u tom odnosu postoji prilična doza licemerja", istakao je Đurić.\nAdvokat Olivera Ivanovića, Nebojša Vlajić rekao je da je izjavljivanjem žalbi odbrane i javnog tužioca na presudu Ivanoviću počeo drugostepeni postupak u tom predmetu.\n"Sud je na osnovu izjave lažnog svedoka praktično osudio Ivanovića za prisustvo na mestu navodnih zločina, što ne može biti dovoljno za presudu", rekao je advokat Vlajić.\nOn je ocijenio da je lider Građanske inicijative SDP osuđen za ono za šta nije ni bio optužen, kao i da je u postupku protiv Ivanovića povrijeđena Evropska konvencija o zaštiti ljudskih prava.\nVlajić je podsjetio da se Oliver Ivanović već 27 mjeseci nalazi u pritvoru i da će ostati u njemu do presude Apelacionog suda.\nLider Građanske inicijative SDP Oliver Ivanović osuđen je na devet godina zatvora zbog navodnog učestvovanja u ratnom zločinu nad albanskim civilima 1999. godine na Kosovu.\nJoš iz iste kategorije: « Đurić: Postignuti važni dogovori za srpski narod na KiM RIK Srbije: Pobjeda SNS-a, sedam stranaka iznad cenzusa »


Rab :: Potpisan protokol o umanjenju minimalne naknade za emitere\nPotpisan protokol o umanjenju minimalne naknade za emitere\nOvim protokolom je regulisano plaćanje jedinstvene naknade za emitovanje fonograma i na njima zabeleženih interpretacija i predviđa mogućnost ostvarenja umanjenja na obračunat mesečni iznos naknade za OFPS.\nProtokol o saradnji između Udruženja radio-stanica RAB Srbija i ANEM-a s jedne strane i OFPS-a i Prava interpretatora (PI) s druge strane, potpisan je danas u Beogradu.\nOvim dokumentom regulisano je plaćanje jedinstvene naknade za emitovanje fonograma i na njima zabeleženih interpretacija u skladu sa Sporazumom o jedinstvenoj tarifi naknada za emitovanje fonograma i na njima zabeleženih interpretacija i predviđena mogućnost ostvarenja umanjenja na obračunat iznos naknade.\nProtokolom ubuduće će biti omogućeno umanjenje minimalne naknade za sve emitere koji je plaćaju OFPS-u, a reč je pretežno o radio-stanicama koje imaju lokalnu i regionalnu zonu pokrivenosti.\nU Protokulu je navedeno da su ugovorne strane saglasne da se za obračun minimalne naknade u skladu sa tarifom za pružaoce medijskih usluga sa sedištem van Beograda, koji imaju dozvolu za terestrijalno emitovanje, odobrava umanjenje od 25%. Takođe, potpisnici su saglasni i da se odobri umanjenje po konačnom obračunu u visini od 15% korisnicima iz reda emitera koji plaćaju minimalnu naknadu za emitovanje fonograma i na njima zabeleženih interpretacija, ukoliko redovno dostavlјaju košulјice, i ukoliko blagovremeno izmiruju naknadu, odnosno ukoliko zaklјuče sporazum na osnovu kojeg izmiruju naknadu.\nPredsednica Udruženja radio-stanica RAB Srbija Maja Rakovic izrazila je zadovoljstvo zbog toga što su nakon više godina pregovori održani.\n– Umanjenje se, pre svega, odnosi na one emitere kojima je određena minimalna mesečna naknada za plaćanje, a tu ima radio-stanica koje nisu u zavidnom finansijskom položaju. To su nadležni u OFPS-u i PI-ju razumeli i brzo smo došli do zajedničkog predloga. Nastavićemo pregovore s OFPS-om i PI-om, a u sledećoj fazi želimo da smanjimo naknade koje se obračunavaju emiterima po postotku – objasnila je predsednica RAB-a.\nUmanjenje će biti primenjivano od 1. oktobra 2019, a obračunata minimalna naknada na mesečnom nivou ne može iznositi manje od 500 dinara.


Otvaranje šampanjca pri proslavi ubedljive pobede Srpske napredne strane (SNS) na parlamentarnim izborima u Srbiji 21. juna 2020. u izbornom štabu te partije u Beogradu. Stranački lider i predsednik Srbije Aleksandar Vučić je za govornicom.\nOd kada su se završili izbori 21. juna, pa do najave sastava buduće vlade, što će se, prema najavama, dogoditi 20. oktobra, predsednik Srbije i lider vladajuće Srpske napredne stranke (SNS) u nekoliko navrata pomenuo je mogućnost održavanja prevremenih izbora.\nTaj scenario bi podrazumevao da će se, uporedo sa redovnim predsedničkim i beogradskim, održati i novi parlamentarni izbori.\nDragan Šormaz, doskorašnji poslanik SNS-a, za Radio Slobodna Evropa (RSE) kaže da "podržava redovne izborne cikluse" i da ne vidi zašto bi se 2022. godine raspisivali vanredni parlamentarni izbori.\nKome Vučić šalje poruke?\n"Ne vidim nijedan razlog koji bi mogao da destabilizuje narednu vladu i vladajuću većinu u parlamentu, čak i ako bi Srpska napredna stranka odlučila da sama formira vladu", kaže Šormaz.\nOn dodaje da Vučićeve izjave o mogućnosti vanrednih izbora 2022. godine treba shvatiti kao reakcije na izjave opozicije iz čijih redova, kako navodi, stalno govore o potrebi vanrednih izbora.\nUz ogradu da uvek može da se dogodi nešto nepredviđeno, Šormaz kaže da ipak ne vidi najave ničeg sličnog tome. Ističe da je bitna narodna volja, koja je iskazana na junskim izborima, i to ne na godinu i po dana, nego na pun mandat od četiri godine.\nSNS je odnela ubedljivu pobedu na junskim izborima. U parlament Srbije je, osim Vučićeve SNS, koja je osvojila 188 od 250 mandata, dosadašnjeg koalicionog partnera Socijalističke partije Srbije SPS), i manjinskih stranaka, od opozicionih stranaka ušao još samo Srpski patriotski savez (SPAS) Aleksandra Šapića.\nŠormaz za RSE iznosi da nije pristalica formiranja koncentracione vlade u koju bi ušle sve parlamentarne stranke.\n"Šta je to tako nestabilno da bismo imali koncentracionu vladu?", ističe on.\nŠormaz (na fotografiji): Vučićeve izjave o mogućnosti vanrednih izbora 2022. treba shvatiti kao reakcije na izjave opozicije\nUmesto toga, Šormaz kaže da se zalaže da SNS sam, sa manjinama, formira vladu, a da svi ostali, uključujući i dosadašnjeg koalicionog partnera, Socijalističku partiju Srbije (SPS), budu u opoziciji.\nSa druge strane, u opoziciji veruju da bi Vučić mogao raspisati vanredne parlamentarne izbore za godinu i po dana.\nOpozicija o nagoveštajima predsednika države\nRazlog da ih raspiše Borko Stefanović, zamenik predsednika opozicione Stranke slobode i pravde, vidi u tome što je, kako navodi, i sam Vučić shvatio da je "bojkot izbora potpuno uspeo, što vidi cela Srbija i Evropa".\nStefanović za RSE navodi i da je Vučić shvatio da sada "ima nelegitimnu vlast sa jednopartijskom skupštinom, zarobljenim medijima i veoma nepovoljnim izveštajem Evropske komisije".\nStranka slobode i pravde (SSP) predvodnica je doskorašnjeg bloka Savez za Srbiju, koji je bojkotovao izbore 21. juna, a sada je vodeća članica novog opozicionog bloka - Ujedinjene opozicije Srbije.\nVučić je 11. oktobra na konferenciji za medije u Palati Srbija rekao da će se videti da li će biti održani vanredni parlamentarni izbori 2022. godine, a prvi put je mogućnost njihovog raspisivanja, gostujući na TV Pink, pomenuo sredinom avgusta.\nBorko Stefanović za RSE kaže da "ni 41 posto ljudi nije izašlo na izbore i više od tri miliona ljudi nema svoje predstavnike u Skupštini".\nStefanović ocenjuje i da je jedini izlaz iz, kako navodi, krize u zemlji "da dobijemo normalne izborne uslove, pre svega otvoren (javni servis) RTS za drugačije mišljenje, kao i kontrolu izbora bez pritiska i ucena birača". "Bez toga, ne možemo imati iole slobodne izbore. To je zadatak celokupne opozicije i to je ono na šta ćemo se svi fokusirati."\nIzborne neregularnosti konstatovane su u poslednjem izveštaju Evropske komisije o napretku Srbije. U njemu se navodi da, pored ostalog, Srbija nije napravila nikakav napredak kada su u pitanju izborni i pravosudni sistem.\nKada je reč o izborima, izveštaj navodi da je svima omogućeno učešće i kampanja, ali da su najveći mediji favorizovali vladajuće strukture.\nDodaje se i da novi parlament Srbije karakteriše ubedljiva brojčana nadmoć vladajuće partije i odsustvo istinske opozicije, što je "situacija koja ne doprinosi političkom pluralizmu u zemlji".\nKomisija je ocenila da u Srbiji novi saziv parlamenta i političke snage treba da nastave međupartijski dijalog pod vođstvom Evropskog parlamenta, kako bi unapredili parlamentarne standarde i postigli širok partijski i društveni konsenzus u reformama vezanim za put u EU.\nStefanović (na fotografiji): Jedini izlaz krize u zemlji je da dobijemo normalne izborne uslove, pre svega otvoren RTS za drugačije mišljenje\n"Znamo da on (Vučić, prim. aut.) nije baš raspoložen da popušta, ali na nama je da kroz borbu dođemo do uslova koji omogućavaju promenu sistema na izborima. Pogotovo što sada većina građana Srbije zna da ova vlast ne može nikako da reši probleme ljudi", navodi Borko Stefanović.\nVučićevo pominjanje mogućnosti vanrednih parlamentarnih izbora za RSE komentarisao je i Zoran Živković, doskorašnji lider opozicione Nove stranke. On se, nakon lošeg rezultata na junskim izborima, početkom oktobra povukao sa njenog čela.\nKoalicija "Nek maske padnu", koju je predvodila Živkovićeva Nova stranka, osvojila oko 0,3 odsto glasova i ostala ispod izbornog cenzusa od tri odsto.\nSprema li se neko za predsedničke izbore 2022.?\nŽivković za RSE kaže da Vučićevim izjavama, među kojima je i najava mogućnosti vanrednih izbora 2022. godine, ne treba pridavati prevelik značaj, s obzirom da su, kako navodi, "mnoge od prethodnih izjava bile čista laž - neće se kandidovati za predsednika, zna ko je ubio Olivera Ivanovića, fabrika čipova u Pančevu, leteći automobili...".\nOn, međutim, ističe da ozbiljna opozicija treba da "odmah započne pripreme za izbore 2022". "Pre svega za predsedničke, ali i za parlamentarne, vojvođanske i lokalne. Opozicija uvek mora biti spremna za mahnita iznenađenja autokrate."\nEventualni vanredni izbori za godinu i po dana doneli bi "povećanje mobilizacije stranačkih organizacija, ali i motivacije građana da iskoriste svoje pravo glasa i smene autokratski režim", veruje Živković.\nŽivković (na fotografiji): Ozbiljna opozicija treba da 'odmah započne pripreme za izbore 2022.'\nOn takođe ocenjuje i da Vučić misli da bi spajanje izbora odgovaralo SNS, ali i napominje da su isto to mislili i predsednici Slobodan Milošević i Boris Tadić na izborima 2000. i 2012. godine, uz podsetnik da su na tim izborima izgubili podršku birača.\nŽivković ocenjuje da bi novi parlamentarni izbori odgovarali onima koji bi u tom trenutku bili ozbiljniji, odlučniji, bolje organizovani.\n"To mora biti prava opozicija, a da bi bila takva pripreme moraju početi odmah. Borba za slobodne medije, kontrola troškova kampanje, međunarodna kontrola predizbornog, izbornog i postizbornog postupka, zajednički kandidat za predsednika, logične koalicije za parlamentarne i gradske izbore", kaže Živković za RSE.\nOn dodaje da bi Nova stranka, nedavno ujedinjena sa drugom opozicionom grupacijom – Pokretom slobodnih građana, izašla na eventualne prevremene izbore 2022. godine "ako zajedničke pripreme opozicije počnu uskoro, ako se ostvare dovoljni medijski uslovi i ako se nađu zajednički kandidati".\nU pogledu očekivanja kako će se prema potencijalnim vanrednim izborima opredeliti deo opozicije koji je bojkotovao poslednje izbore, Živković kaže da je "protekli bojkot bio besmisleni, kontraproduktivni promašaj" i da "to nikako ne treba ponoviti".\nŠta sve utiče na izbornu dinamiku?\nDejan Bursać, iz Instituta za političke studije beogradskog Fakulteta političkih nauka (FPN), kaže da je svakako moguće da Vučić raspiše vanredne skupštinske izbore za godinu i po dana.\nZa to, kako navodi za RSE, ne postoje zakonske prepreke, a uz to, "već smo navikli da je izborna dinamika podređena pre svega stranačkoj taktici".\nDa li će ih Vučić raspisati zavisiće, prema njegovom mišljenju, pre svega od interne stranačke taktike i od međunarodnog faktora, odnosno, od toga koliko pozitivno će spoljni akteri gledati na izbore koji znače novo odlaganje reformskih procesa.\nOn kaže i da bi Vučiću vanredni parlamentarni izbori, s jedne strane, verovatno dodatno "pogurali" rezultat SNS-a na beogradskim izborima, koji se istovremeno održavaju. Tu, ističe on, postoji bojazan vladajuće partije jer je Beograd jedan od retkih gradova gde je, prema njegovoj oceni, opoziciji ostala kakva-takva infrastruktura i gde ona može da vodi kampanju.\nIstiče da je važnije to što bi izbori dve godine pre roka presekli moguće formiranje opozicionih frontova za 2024. godinu, kada je rok za održavanje redovnih opštih izbora, i tako omogućile SNS-u miran period do najmanje 2026. godine.\nOsim unutrašnjih, ističe on, postoje i spoljnopolitički razlozi da Vučić raspiše vanredne izbore za godinu i po dana.\n'Ne treba zaboraviti i da se Vučić nalazi u nelagodnoj situaciji sa stanovišta međunarodnog imidža svoje vlasti, sa gotovo jednostranačkim sastavom skupštine.'\n- Dejan Bursać\n"Ne treba zaboraviti i da se Vučić nalazi u pomalo nelagodnoj situaciji sa stanovišta međunarodnog imidža svoje vlasti, sa gotovo jednostranačkim sastavom skupštine. Izbori 2022. bi bili šansa da se takav utisak malo ublaži kroz eventualnu veću pluralizaciju parlamenta, a bez ozbiljnog ugrožavanja vlasti SNS-a", navodi Bursać.\nBursać se, međutim, pita koja bi bila argumentacija, bar sa stanovišta legitimiteta, za raspuštanje vlade u situaciji u kojoj SNS ima gotovo 80 odsto poslanika, a vladajuća većina čak 95 posto.\nOn smatra da bi vanredni izbori bili "još jedan vid pritiska na opoziciju" jer bi joj skratili period za konsolidaciju, ali bi joj doneli i dodatne dileme.\n"S jedne strane, izborni uslovi se verovatno neće poboljšati i vi onda nemate racionalan argument zašto biste 2022. izlazili na izbore ako ste ih 2020. bojkotovali. Sa druge strane, novim izbegavanjem izborne borbe rizikujete dalju marginalizaciju i moguće političko nestajanje".\nSrbiji bi, prema njegovom sudu, vanredni skupštinski izbori za godinu i po dana "izvesno doneli nov period stagnacije", jer smo, kako navodi, svedoci da u zemlji sve stane u izbornom i postizbornom periodu, dok se ne formira vlada.\nUkoliko se Vučićeva najava vanrednih parlamentarnih izbora obistini, bili bi to treći vanredni izbori za osam godina od kada naprednjaci vladaju i deveti vanredni parlamentarni izbori od uvođenja višestranačja u Srbiji.\nOd dolaska SNS na vlast 2012. godine vanredni parlamentarni izbori održani su 2014. i 2016. godine.


Centri civilnih inicijativa: “Stipendije u BiH: politike i perspektive” – Radio Vitez\n31. kolovoza 2010. 7:25 31. kolovoza 2010.\nCentri civilnih inicijativa danas će u Sarajevu prezentirati analizu “Stipendije u BiH: politike i perspektive”. “Iako su u protekle tri godine učinjeni određeni pomaci u pogledu visine proračunskih izdvajanja i broja stipendista, politike stipendiranja u BiH, s aspekta europskih i regionalnih standarda, još uvijek su neefikasne, pa čak i prevaziđene.\nOvaj zaključak se izvodi iz činjenice da je stipendiranje, umjesto da bude dijelom obrazovne strategije, i dalje paušalna proračunska stavka, koja se tretira kao javna potrošnja, a ne kao investicija ili razvojna politika”, priopćio je CCI. Studija je rezultat obimnog trogodišnjeg istraživanja koje je proveo CCI, u svrhu poboljšanja sveukupnih politika stipendiranja u BiH. Također, studija predstavlja kvantitativnu i kvalitativnu analizu politika stipendiranja u protekle tri godine, uključujući komparativni prikaz podataka za sve razine vlasti.\nPrevious ArticleStanovnici zeničkog naselja Pečuj prosvjedovali pred sjedištem Općine ZenicaNext ArticlePotpisani ugovori za za izgradnju poduzetničkih zona u FBiH


"Vlada ima sjajan plan za Donatorsku konferenciju" | Mondo Portal\nKlark Odlican plan Vlade Srbije za Donatorsku konferenciju\n22. oktobar, 11:42\n"Vlada ima sjajan plan za Donatorsku konferenciju" 0 Podeli Podeli na facebook Podeli na twitter Podeli na viber Pošalji na mail\n15.07.2014. / 12:25 12:28\n"Vlada ima sjajan plan za Donatorsku konferenciju"\nIzvor Tanjug 15.07.2014. / 12:25 12:28\nVlada Srbije pripremila je dobar plan koji će predstaviti sutra na Donatorskoj konferenciji u Briselu, izjavila je danas administrator programa Ujedinjenih nacija za razvoj (UNDP) Helen Klark.\nOna je izrazila očekivanje da će Srbija na toj konferenciji dobiti značajnu međunarodnu pomoć.\nOna je rekla da je UNDP u Srbiji vrlo brzo nakon majskih poplava uradio preliminarnu procenu štete na osnovu koje je počela da se realizuje pomoć.\nKlark je istakla da je UNDP širom sveta aktivan na pomoći u ranim fazama nakon elementarnih nepogoda, ali i u pomoći tim zemljama kako da smanje rizike od katastrofa u budućnosti.\nKako je Klark rekla, UNDP ima veliki broj eksperata koje stavlja na raspolaganje Vladi Srbije i svim lokalnim samoupravama kojima je potrebna pomoć.\nOna je poručila da se u narednom periodu treba fokusirasti upravo na smanjivanje rizika od novih prirodnih nepogoda.\nOna je kazala da će nakon usvajanja Zakona o obnovi zemlje u Parlamentu moći da krene isplata novca, kako za oštećene, tako i da se finansira izgradnja novih kuća i dodala da je na primer u Smederevskoj Palanci potpuno uništeno pet kuća i da će tu morati da se grade nove.\nDonatorska konferencija za pomoć Srbiji 16. jula\nPotpredsednica Vlade je zahvalila predstavnici UNDP što je posetila Srbiju i došla da pomogne uoči sutrašnje Donatorske konferencije u Briselu, kao i na dosadašnjoj pomoći te organizacije UN Srbiji u prethodnom periodu.\nMihajlović je kazala da će Srbija u narednom periodu imati ozbiljne ekonomske probleme zbog majskih poplava i da će Vlada Srbije učiniti sve da poboljša tu situaciju i nadoknadi štetu.\nGovoreći o situaciji u Smederevskoj Palanci ona je rekla da će projekat "Poboljšanje vodosnabdevanja i smanjenje rizika od zagađenja u šest opština pogođenih poplavama", među kojima je i Smederevska Palanka, omogućiti da građani te opštine više nemaju restrikcije vode tokom noći.\nRegionalni direktor UNDP Ccihan Sultanoglu je tom prilikom izjavila da bi u budućnosti trebalo posebnu pažnju posvetiti regionalnoj saradnji u smanjivanju rizika od elementarnih nepogoda i iskoristiti ovu situaciju, ovo što se dogodilo, da se to i učini.\nPredsednik opštine Smederevska Palanaka Radoslav Milojičić je rekao da vrednost pričinjene štete u toj opštini iznosi 900 miliona dinara, što lokalni budžet ne može sam da pokrije i zahvalio potpredsednici Vlade što je posetila tu opštinu.\nOn je naglasio da prvi put Vlada pruža pomoć ne gledajući na političke razlike i da je to značajan iskoraku odnosu na prethodni period.\nPoplava 2014 poplave pomoć


Buđenje građanske svesti u minut do dvanaest\nVojin Mitrović | 16. jul 2015.\nGrađanska inicijativa „Plan B” učinila je prvi korak ka privatizaciji beogradskog Studija B registracijom kod APR-a, ali joj predstoji zadatak da se za samo 12 dana izbori sa ozbiljnim pravnim i ekonomskim problemima\nJedna od posledica procesa privatizacije lokalnih javnih medija jeste i za Srbiju neobična pojava. U Beogradu i Nišu pojavile su se inicijative čiji je cilj da organizuju građane ta dva grada radi prikupljanja novca za otkup gradskih medijskih kuća: Studija B, odnosno Niške televizije. Kada se zna da je, na primer, početna cena na javnom nadmetanju za RTV Studio B gotovo 530.000 evra, postaje jasno da su građani sebi zadali veoma težak zadatak.\nPostojanje pokreta ove vrste značajno je pre svega zbog mogućnosti da građani po prvi put legalno uđu u lokalni medij i time neposredno izvrše uticaj na uređivačku politiku, nezavisno od interesa vlasti ili privatnih kompanija.\nKako su inicijatori ideje o učešću građana u privatizaciji beogradske radio-televizije u sredu saopštili na konferenciji za novinare, grupa građana koja za cilj ima očuvanje Studija B u izvornom obliku, u utorak je registrovana u Agenciji za privredne registre kao Zadruga za javno informisanje „Plan B za Studio B“.\nSvaki građanin koji priloži 1.000 dinara postaje ravnopravan član Zadruge i ima pravo na jedan glas u skupštini. Međutim, vrednost Studija B procenjena je na 528.626 evra, što predstavlja preko 60.000 pojedinačnih uloga\nInicijativa je registrovana kao zadruga, što je pravni oblik koji su organizatori izabrali u želji da obezbede ravnopravnost svojih članova. Svaki građanin koji priloži barem 1.000 dinara postaje njen ravnopravan član i ima pravo na jedan glas u skupštini. Međutim, vrednost Studija B procenjena je na 528.626 evra, što predstavlja nešto više od 60.000 pojedinačnih uloga od po 1.000 dinara.\nNeizvesno je da li je na ovaj način toliki iznos uopšte moguće prikupiti u kratkom roku, jer bez obzira na tok privatizacije u kojem nas čeka mnogo nepoznanica, kupoprodajni ugovor mora biti zaključen najkasnije 31. oktobra ove godine.\nJedno rešenje ovog problema moglo bi se tražiti kroz donacije, ali ostaje da se vidi kolike su za to zakonske mogućnosti zadruga kao pravnih subjekata, kao i koliko bi vremena bilo potrebno da se ceo proces sprovede pred nadležnim organima.\nZadruga je trenutno fokusirana na prikupljanje sredstava za depozit koji do 27. jula mora biti uplaćen Agenciji za privatizaciju, da bi se uopšte ušlo u proces nadmetanja. Vrednost depozita iznosi 10 procenata od procenjene vrednosti kapitala, što je 52.862 evra.\nŠta posle privatizacije?\nČlan Upravnog odbora Konstantin Vuk Savićević napomenuo je da rukovodstvo trenutno „nema jasne ideje” kakva treba da bude uređivačka politika Studija B ako uspeju da ga kupe, ali bi ta stanica svakako morala da bude oaza kulture, obrazovanja i duha kakav je Studio B bio nekad”.\nPoseban problem predstavlja nepoznavanje stanja u kome se Studio B sada nalazi, što bi trebalo da se promeni preuzimanjem konkursne dokumentacije i uvidom u prostorije i opremu koja je na raspolaganju.\nNakon eventualne kupovine gradske televizije, Zadruga bi promenila sastav svojih organa, pri čemu bi akcenat bio na novinarskoj struci. Prema rečima organizatora, već sada posebni timovi razrađuju načine na koje bi se upravljalo preduzećem i kreirala uređivačka politika.\nU slučaju da Zadruga ne uspe da kupi Studio B, njena skupština bi odlučivala o daljim koracima.\nSvi oni koji žele da pomognu, informacije o tome kako da to učine mogu naći na Facebook profilu Zadruge, a u narednim danima očekuje se da će prijavljivanje biti moguće i preko sajta.\nZadruga je aktivna na društvenim mrežama, a podržalo ju je i nekoliko javnih ličnosti.\nDUGOVI STUDIJA B VEĆI OD POČETNE CENE\nU sredu su se oglasili i bivši zaposleni Studija B, mali deoničari koji su u privatizaciji 1991. godine postali njegovi vlasnici. Ta privatizacija je u međuvremenu poništena, a trenutno je u toku sudski postupak u kome se (po treći put) procenjuje vrednosti njihovog potraživanja prema gradskoj televiziji.\nPrema rečima Zorana Ostojića, jednog od predstavnika akcionara, ukupna vrednost potraživanja može premašiti vrednost celog preduzeća, što je nešto čega budući kupac treba da bude svestan.\nPrema njegovom mišljenju, Studio B će verovatno završiti u rukama neke nepoznate grupe.\nUskoro odluka o inicijativi za Nišku televiziju\nZajednička inicijativa Niške televizije i Udruženja predsednika skupština stanara i vlasnika privatnih zgrada za kupovinu tog lokalnog medija od strane stanovnika Niša, koja je za cilj prevashodno imala spasavanje gradske televizije od gašenja, trenutno je na čekanju.\nPrema rečima predsednika Udruženja Saše Kostića, sledeće nedelje će se odlučivati o daljim koracima nakon što se ponovo utvrdi kolika je opasnost od toga da građani Niša ostanu bez svoje televizije.\nI ta inicijativa, poput beogradske, završila je preliminarne formalnosti oko registracije i otvaranja računa, tako da se samo čeka odluka o eventualnom ulasku u kampanju za prikupljanje sredstava.\nZainteresovani kupci ovog medija imaju rok do 7. avgusta da pošalju ponude.\n← Ode i Radio B92\nBalkanski mediji u neprijateljskom okruženju →


ITALIJA STREPI Najbolji košarkaš "azura" operisan\nJedan od najboljih košarkaša reprezentacije Italije Danilo Galinari, u subotu je operisao slepo crevo i očekuje se da se ponovo priključi „azurima” sredinom avgusta.\nStanje krilnog igrača doktori će procenjivati iz dana u dan, pa će odlučiti kada može da nastavi sa spremanjem za Svetsko prvenstvo u Kini (od 31. avgusta do 15. septembra).\nItalija je u grupi sa Srbijom, Filipinima i Angolom, a Azuri i Orlovi sastaće se u trećem kolu.\nGalinari, koji će uskoro napuniti 31 godinu, prošle sezone igrao je za Los Anđeles Kliperse i prosečno je beležio 19,8 poena i 6,1 skok. Sledeće sezone igraće za Oklahoma Siti Tander.\nNIŠTA VIŠE NE PREPUŠTAJU SLUČAJU Popovič ima i REZERVNI spisak za SP\nCRVENO-BELI ISPIT U KAUNASU Alimpijević: Nijedan meč za Zvezdu nije unapred izgubljen, borićemo se do kraja\nKošarkaši Crvene zvezde otputovali su u Kaunas, gde ih u petak od 19 sati očekuje premijerni meč nove sezone Evrolige protiv Žalgirisa.\nNOVI ŠAMPION EVROPE Bogdanović za Blicsport: E, sad sam postao igrač\nFoaje hotela „Polat“ u Istanbulu, na obali mora između dvorane „Sinan Erden“ i aerodroma „Ataturk“, bio je baza svim učesnicima završnog turnira Evrolige, kao i zvaničnicima ECA. Po završetku finala, velika gužva, slavlje svih pristalica Fenera. U centru pažnje novi šampion Evrope, Bogdan Bogdanović.\nSaradnja nije dugo trajala: Laboral raskinuo ugovor sa Odomom\nŠpanski košarkaški klub Laboral saopštio je da je raskinuo dvomesečni ugovor sa bivšom NBA zvezdom Lamarom Odomom.\nOlimpijakos u četvrtfinalu Kupa Grčke, Milutinovu jedan skok nedostajao za DABL-DABL\nKošarkaši Olimpijakosa bez problema su se plasirali u četvrtfinale Kupa Grčke, pošto su savladali Holargos sa 85:70 (19:14, 23:18, 28:16, 15:22).


Preduzeće | Trans Ferry\nTrans Ferry je jedan od evropskih lidera u oblasti pružanja usluga u pomorskom saobraćaju špediterima i prevoznicima robe u kopnenom saobraćaju, jer obezbeđuje jednostavan i privilegovan pristup stotinama pomorskih ruta. Pružamo podršku klijentu pre, za vreme i posle putovanja, nudeći konkurentne cene, neprestanu operativnu podršku i savet.\nKao ekspert za komercijalizaciju i operativno upravljanje pomorskim uslugama, danas predstavljamo pouzdanog partnera za veći deo evropskih prevoznika. Komercijalna promocija, pomoć klijentima i finansijska kontrola su naše najjače osobine.\nŠirenje našeg poslovanja zasniva se na vrednostima koje nudimo, svaki dan, našim klijentima i partnerima. Od uvek smo maksimalno nastojali da našim klijentima pružimo kvalitetnu uslugu po najboljim tarifama i uslovima na tržištu. Neprestano radimo na stvaranju sinergije sa našim partnerima i to putem kontrole efikasnog i delotvornog upravljanja.\nNaše vrednosti Naša istorija\nNaši klijenti i partneri se uzdaju u nas kako bi mogli, sa svoje strane, garantovati zalaganje, kvalitet i povoljne cene. Sa naše strane, nastavljamo da ulažemo u sisteme, procese i ljude da bismo mogli da prevaziđemo očekivanja: zadovoljstvo klijenata i partnera predstavlja naš uspeh.\nOduvek smo maksimalno nastojali da našim klijentima pružimo kvalitetnu uslugu po najboljim tarifama i uslovima na tržištu. Neprestano radimo na pravljenju sinergije sa našim partnerima i to putem kontrole efikasnog i delotvornog upravljanja.\nPonosni smo što možemo sebe da smatramo izabranim partnerom transportera zahvaljujući našoj sposobnosti da zadovoljimo njihove potrebe za kretanje vozila i vozača po Evropi. Nudimo konkurentne usluge, efikasna rešenja za plaćanje, profesionalnu pomoć i uslugu za klijente koju karakteriše ljubaznost pre, za vreme i posle puta.\nNaš uspeh je plod vrednosti koju umemo da stvorimo za naše klijente i partnere, koji računaju na nas kako bi, sa svoje strane, mogli garantovati zalaganje, kvalitet i povoljne cene. Kako bismo mogli da podržimo održivo i plodno širenje naše organizacije, neprestano ulažemo u sisteme, procese i ljude kako bismo bili sigurni da možemo da prevaziđemo očekivanja: zadovoljstvo klijenata i partnera je garancija naše vodeće uloge i u budućnosti.\nRaspoloživost za promenu\nStručnost koja te prati\n› Osoblje servisne službe za klijente, koje karakteriše visoki profesionalizam i ljubaznost, predstavlja jedinstvenu i pouzdanu referencu, 24 sata dnevno.\n› Nudimo najbolje tarife na tržištu.\n› Dinamičan konkurentan komercijalni tim neprestano je posvećen pružanju pomoći klijentima i naporima da se zadovolje njihove potrebe i aktivnosti koje se stalno razvijaju.\n› Dokazana mogućnost da se našim partnerima garantuje održivi rast prodaje i finansijska kontrola, tumačenjem i usklađivanjem dugoročnih strategija.\nIT platforma i veza sa povezanim trajektnim kompanijama omogućavaju veliki broj usluga na mreži kao što su na primer rezervacije preko Interneta u realnom vremenu 24 sata dnevno, sedam dana u nedelji, uz mogućnost praćenja statusa rezervacije, track & tracing vozila prilikom ukrcavanja i dolaska, i još mnogo toga. Izvanredna mogućnost i za klijente i za partnere da se izvrši optimizacija operativnih i administrativnih procesa.\nInteraktivna mapa Zatraži naše usluge\nNe samo rezervacije\nBilo da se radi o planiranju najpovoljnijeg i najefikasnijeg putovanja, upravljanju rezervacijama i distribucijom robe, razmeni informacija sa vozačima ili najnovijim vestima o plovidbi, pristupačnosti luka i objekata, uvek smo tu pored klijenta tokom celog trajanja puta.\nRoRo, LoLo, Autoputevi mora: klijenti se mogu na nas osloniti kako bi bili sigurni da će dobiti najbolje rešenje, konkurentne cene i potpunu operativnu podršku, uključujući savete iz oblasti prava, poreza i osiguranja iz ove oblasti, kao i pomoć u oblasti saobraćajnih propisa.\nPun krug rešenja (360 stepeni)\nStručnost, pomoć i napredne tehnologije u poslovnim rešenjima za plaćanje koja pokrivaju sve vaše potrebe.\nVizija 360 međusobno se deli u našoj mreži poslovnih i komercijalnih centara, od kojih je svaki u stanju da odgovori potrebama prevoznika robe i špeditera širom Evrope. Organizacija koja u potpunosti stoji na usluzi klijentima 24 sata dnevno, sedam dana u nedelji.\nPoznavanje svakog lokalnog tržišta, profesionalnost i iskustvo u sprezi sa najsavremenijom tehnologijom u svim oblastima dozvoljavaju „360“ da uspostavi fleksibilne i direktne poslovne odnose i obezbedi sveobuhvatna i prihvatljiva rešenja u skladu sa očekivanjima klijenata.\nSAMO JEDNA ORGANIZACIJA ZA SVE POTREBE\njedan jedini partner koji nudi usluge 360 stepeni za špeditere i prevoznike u Evropi.\nKNOW-HOW I STRUČNOST\nSpecijalizovana pomoć koju garantuje tim kompetentnih i pouzdanih stručnjaka.\nKonkurentni uslovi i tarife omogućavaju klijentima da uštede vreme i novac.\nIntegrisane informatičke platforme omogućavaju da se koriste najnovije pouzdane i efikasne tehnologije.\nDOKAZANA POUZDANOST I ISKUSTVO\nGarantuju ih preko 30 godina iskustva, a dokazuju čvrsti poslovni odnosi sa preko 8.000 klijenata u Evropi.


Denver ACT-1303 akciona kamera - Idealno.rs\nPočetna / Foto / Video kamere / Sportske kamere / Denver ACT-1303 akciona kamera\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Denver ACT-1303 akciona kamera i izberi najbolju. Sportske kamere iz kategorije Video kamere je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Denver ACT-1303 akciona kamera i vidi da li ti odgovara ili pogledaj druge proizvode brenda DENVER. Opis i tehnički podaci proizvoda Denver ACT-1303 akciona kamera se mogu razlikovati od onih u internet prodavnici u kojoj obavljaš kupovinu. Denver ACT-1303 akciona kamera je dostupan u prodavnici ComTrade Shop, DOT Market po ceni, koja je navedena pored svakog prodavca u meniju "Prodavnice".\nGarantne uslove za Denver ACT-1303 akciona kamera proveri u prodavnici u kojoj nameravaš da obaviš kupovinu. Slika za Denver ACT-1303 akciona kamera je simbolična, zato se pre kupovine u prodavnici uveri da je proizvod isti.\nod 4.543,00 DIN\nod 22.477,00 DIN


Pljušte krivične prijave u DS: Lutovac kolege optužio za falsifikovanje i neovlašćeni pristup! – Gerila\nGerila > Politika > Pljušte krivične prijave u DS: Lutovac kolege optužio za falsifikovanje i neovlašćeni pristup!\nPljušte krivične prijave u DS: Lutovac kolege optužio za falsifikovanje i neovlašćeni pristup!\nobjavljeno na May. 18, 2020 u 11:35 am 18/05/2020\nPravni tim Demokratske stranke potvrdio je u dopisu članovima stranke da su podnete krivične prijave protiv lica za koje se, kako je navedeno, osnovano sumnja da su u prethodnom periodu izvršile krivične radnje u DS.\n“Prva prijava podneta je protiv NN lica zbog zloupotrebe stranačke imejl adrese Gradskog odbora Beograd. Nepoznata osoba je bez znanja nadležnih stranačkih organa poslala nepotpisan imejl i time prekršila čl. 302 Krivičnog zakonika Republike Srbije, tj. neovlašćeno pristupila zaštićenom računaru, računarskoj mreži i elektronskoj obradi podataka”, navodi se u dopisu u koji je Gerila imala uvid.\nKrivična prijava podneta je i protiv potredsednice Aleksandre Jerkov, člana Izvršnog odbora Predraga Spasojevića i Dejana Babarogića koji su fizički predali potpise jedne trećine članova Glavnog odbora DS za sazivanje sednice.\nPrema dopisu Pravnog tima DS, oni se sumnjiče “da su izvršili krivično delo iz člana 355 Krivičnog zakonika Republike Srbije, tj. da su napravili lažnu ili preinačili pravu ispravu u nameri da se takva isprava upotrebi kao prava”.\n“Takođe, krivična prijava odnosi se i na lice (Jožef Tobijaš) koje se tereti da je kao izdavalac isprave uz svoj potpis stavilo da ima položaj ili čin ili zvanje iako nema takav položaj, čin ili zvanje”, navodi Pravni tim Demokratske stranke.\nJerkov: Šokirana sam krivičnom prijavom Lutovca\nAleksandra Jerkov je za portal Nova.rs izjavila da ne vidi razlog zbog čega je Lutovac podneo krivičnu prijavu i da je „iskreno šokirana (tim činom)“.\n„Ne vidim šta bi tu moglo da bude problem, kad je Staturna komisija rekla da nijedna od dve zakazane sednice nisu sporne. Mi smo odustali od sednice koja je planirana za danas, ali su na našu ‘pruženu ruku’ usledile optužbe da smo kriminalci“, kazala je Jerkov.\nOna je kazala da članovi DS-a koji su sa njom predali zahtev da se sednica Glavnog odbora DS održi danas „nisu njeni rušitelji“, da ne žele da preispituju stav o bojkotu, već da razgovaraju o politici te partije.\n„Ako je to krivično delo i razlog zbog čega nas predsednik stranke naziva kriminalcima, onda je problem mnogo dublji“, navodi Jerkov.\nOna je postavila pitanje koliko je krivičnih prijava rukovodstvo DS-a do sada podnelo protiv čelnika Srpske napredne stranke (SNS), i dodala da napade lidera Srpske radikalne stranke Vojislava Šešelja na nju „koalicija kojoj pripada DS (SZS) nije osudila“.\n„Posle neverovatne kampanje koju je SNS sprovodila protiv mene u Novom Sadu… nisam stvarno mogla da poverujem da će me predsednik stranke kojeg sam podržala i čiji sam potpredsednik, nazvati vođom kriminalne grupe“, rekla je Jerkov.\nSergej: Đilas mi je rekao da je bojkot besmislen


Šef ureda WHO-a: Pratimo situaciju u BiH, uvedene mjere su efikasne, krivulja se zaravnava – Fokus.ba\nKada su u pitanju rezultati testiranja na virus korona, Olsavszky je rekao da postoje diskusije na međunarodnom nivou te da WHO još prikuplja podatake kako bi se utvrdilo koji bi serološki testovi dali najtačnije rezultate\n– Kada su u pitanju vakcine i liječenja, u toku je veliki značajan ogled, a posmatraju se četiri kandidata za terapiju, iako sada ne postoji specijalna terapija. WHO je u ulozi koordinatora i već su u toku pretklinički ogledi – rekao je on na konferenciji za novinare sa ministrom zdravlja i socijalne zaštite RS Alenom Šeranićem.\n-Trenutno predviđamo tri scenarija, potpuni prekid prenošenja bolesti s čovjeka na čovjeka, zatim talasi koji se ponavljaju i kontinuirana transmisija niskog intenziteta, odnosno niskog nivoa. Mi smatramo da je ovaj drugi scenario, ponavljajući talasi, najvjerovatniji, uz kontinuiranju transmisiju niskog nivoa – kazao je Olsavszky.\nOlsavszky je dodao da je u Banju Luku dopremljeno 5.000 kompleta za testiranje, što je donacija Svjetske zdravstvene organizacije, te USAID-a i Klinike Mayo, s kojom su sarađivali i doktori jednice za intenzivnu njegu banjalučke bolnice.\n-Ne trebamo razmišljati da se već sutra vratimo u isto stanje koje je bilo prije pandemije – rekao je šef Ureda WHO u BiH.\n-Svaka mjera koja podrazumijeva okupljanje većeg broja ljudi bit će među posljednjim – rekao je Šeranić i dodao da će sa relaksacijom mjera početi rad objekata određenih djelatnosti, ali će se morati koristiti adekvatna zaštitna oprema.\n#u fokusu#Victor Olsavszky


RTCG - Radio Televizija Crne Gore - Nacionalni javni servis :: Hronika :: Kolašin: Zaplijenjen šleper cigareta / print=true\nUHAPŠEN VOZAČ 12. 09. 2018. 07:09 >> 06:50 0\nPolicija je juče zaplijenila šleper cigareta na putu Kolašin – Mojkovac, u mjestu Trebaljevo, i uhapsila vozača kamiona "Skania", saznaje Pobjeda.\nVozač je uhapšen nešto poslije 13 sati, kada je kolašinska policija prilikom kontrole utvrdila da prevozi cigarete bez potrebne dokumentacije. Određen mu pritvor i protiv njega će biti podnijeta krivična prijava za nedozvoljenu trgovinu i krijumčarenje.\nNezvanično je saopšteno Pobjedi da je zaplijenjeno 280 paketa cigareta.\nKamion sa cigaretama je parkiran ispred zgrade Odjeljenja bezbjednosti u centru Kolašina. Iz kolašinske policije je saopšteno da je obaviješten tužilac i da se radi na otkrivanju organizatora nelegalnog transporta cigareta.\nOvo je treća velika akcija policije za nešto više od mjesec u borbi protiv sive ekonomije u kojoj je osujećeno krijumčarenje velike količine cigareta koja bi nanijela znatnu štetu budžetu Crne Gore.\nPočetkom avgusta uhapšene su četiri osobe – a na spisku osumnjičenih su se našli Petar Milutinović, Dragan Šušter, Radovan Brajković, Stefan Vujačić, zbog sumnje da su švercovali 65.000 šteka cigareta bez akciznih markica, ukupne vrijednosti oko 1.400.000 eura.\nZaplijenjene cigarete vrijedne milion i 400.000 eura\n03. 08. 2018. 6


Italijanski Zoppas planira da zaposli još 300 radnika\nTanjug 2. februara 2021. 11:14\nKIKINDA – Italijanska kompanija „Zoppas“, koja u Kikindi posluje od 2016. godine i trenutno zapošljava 700 radnika, planira da zaposli još 300 ljudi.\n„Planiramo da broj radnika povećamo i imamo 1.000 radnika, jer nam je želja da unapređujemo poslovanje u Srbiji i vašem gradu. U našem rumunskom pogonu je zaposleno 120 radnika iz Kikinde, a do kraja februara biće ih 200“, rekao je generalni direktor industrije „Zoppas“ za Srbiju i Rumuniju Dorel Enače, objavljeno je na sajtu Kikinde.\nItalijansku kompaniju „Zoppas“ juče su posetili gradonačelnik Kikinde Nikola Lukač i član Gradskog veća za privredu Saša Tanackov.\nLukač je konstatovao da ta inostrana kompanija ima sluha za svoje zaposlene, ali i za lokalnu sredinu u kojoj posluje.\nNaglasio je i da će „Zoppas“ u lokalnoj samoupravi i dalje imati sigurnog partnera.\n„Oni konstantno unapređuju proizvodnju, povećavaju broj zaposlenih, dok je njihovo društeno odgovorno poslovanje za svaku pohvalu. U prethodnih nekoliko godina, upravo zbog efikasne administracije, investitori su brzo dobijali sve neophodne dozvole. To je slucaj sa ‘Zoppasom'“, kazao je Lukač.\nTanackov je ukazao da je dolazak „Zoppasa“ bio pravi zamajac za kikindsku privredu.\n„Od prvobitnih dvadesetak, ova fabrika danas ima nešto više od 700 zaposlenih. Još 120 naših sugrađana radi u njihovom pogonu u Rumuniji. To znači da je „Zoppas“ jedan od najvećih poslodavaca u Kikindi i da je ekonomske granice pomerila u dobrom pravcu“, poručio je Tanackov.


Gasol planira povratak u Evropu\nIzvor: B92, 04.Apr.2019, 16:45\nŠpanski košarkaš Pau Gasol i dalje želi da se dokazuje u NBA ligi, ali ni ne optisuje povratak u Evropu.\nGasol je sada već davne 2001. godine oprostio od Barselone i otišao "preko bare", gde se pridružio svojoj prvoj NBA ekipi, Memfis Grizlisima.\nŠpanac je 18 godina kasnije jedan od najuspešnijih i najcenjenijih Evropljana u NBA, a i dalje, iako je u 39. godini života, želi da se dokazuje u Americi.\nIpak, postoji šansa i za povratak u Evropu.\n"Vreme prolazi sve brže i brže i sve je teže vratiti se (u Evropu). Oduvek sam pričao da bih bio srećan da se vratim u Barselonu, ali želim i znam da mogu da igram u NBA. Nikad ne recite nikad, ali vremena je sve manje", izjavio je Gasol za "Movistar+".\nPau je tokom karijere osvojio dva šampionska prstena sa Los Anđeles Lejkersima, a trenutno je član Milvoki Baksa, sa kojima ima realne šanse da dođe do velikog finala lige putem istočne konferencije.\nIzvor: Vesti-online.com, 04.Apr.2019\nŠpanski košarkaš Pau Gasol i dalje želi da se dokazuje u NBA ligi, ali ni ne otpisuje povratak u Evropu...Gasol se 2001. godine oprostio od Barselone i otišao "preko bare", gde se pridružio prvoj NBA ekipi, Memfis Grizlisima...Španac je 18 godina kasnije jedan od najuspešnijih i najcenjenijih...


Najveći izazovi za tehnološke kompanije u 2022. | PC Press\n24. januar 2022. 28. januar 2022. Nenad Gajic\nNovi izveštaj Deloitte-a razmatra kako će teme poput održivosti i hibridne radne snage uticati na tehnološke kompanije ove godine. Tehnološkim kompanijama je ove godine jako važan posao kako će se snaći u izazovima i novim načinima rada.\nČetiri glavne teme u 2022. godini\nDeloitte-ov izveštaj o tehnološkoj industriji za 2022.godinu objavljen razmatra četiri glavne teme koje će igrati osnovnu ulogu za tehnološke kompanije u 2022.godini. To uključuje podizanje IT-a zasnovanog na oblaku i uslugama na viši nivo, stvaranje novih lanaca snabdevanja, izgradnju hibridne radne snage i stvaranje održive budućnosti.\nPaul Silvergate, potpredsednik i lider američkog tehnološkog sektora u Deloitte-u, rekao je da je najveći zaključak iz Deloitte-ovog izveštaja kontinuirana važnost saradnje i deljenja resursa.\n„Kompanije koje su najbolje sposobne da rade kolaborativno i u heterogenom okruženju su one koje će biti najuspešnije“, rekao je Silvergate.\nKompanije koje koriste tehnologije koje se prebacuju na model zasnovan na uslugama, uglavnom preko oblaka moći će da napreduju u takozvanom “novom normalnom”.\nU izveštaju se navodi da su mnoge tehnološke kompanije počele i nastaviće da koriste hibridnu, multi-cloud strategiju za povećanje pristupa, pošto je oblak brzo postao poželjna platforma za AI mogućnosti, inteligentne usluge i naprednu bežičnu povezanost.\nPored toga, učenje i priprema za buduće poremećaje u lancu snabdevanja bolje će pripremiti kompanije za teškoće koje su iskusile u protekle dve godine, navodi se u izveštaju.\n„Da bi se efikasno nosile sa budućim i potencijalno većim izazovima u lancu snabdevanja, tehnološke kompanije treba da izgrade svoje mreže snabdevanja sa sposobnošću da ponude granularnu vidljivost na svim nivoima“, navodi se u izveštaju.\nMeđutim, Silvergate je rekao da je najbitnija od ove četiri teme potencijalno hibridna radna snaga. On je rekao je da će 2022.godina biti važna godina za hibridni model radne snage i kako se njime uspešno upravlja.\nKonkretno, tehnološke kompanije treba da se fokusiraju na nekoliko različitih ključnih oblasti kada kreiraju novu strategiju hibridne radne snage.\n„Ekvivalencija je misao da će kompanije morati da se postaraju da se ljudi osećaju jednako tretirano“, rekao je Silvergate.\nTehnološka industrija ima mnogo posla\nOn je dodao da će kompanije morati da smisle svrsishodan angažman kako bi stvorile konkretne razloge zašto bi ljudi trebalo da se udruže. Pored toga, tehnološke kompanije će morati da razrade pravila kolokacije i vrstu fleksibilnosti za zaposlene.\nPročitajte i: EU je postigla privremeni sporazum o antimonopolskom zakonu za tehnološke kompanije\n„Kompanije će morati da razmotre neke stvari: ‘Da li će dozvoliti ljudima da budu bilo gde u svetu, ili moraju da rade u određenim vremenskim linijama i vremenskim zonama? Da li moraju da budu dostupni na određenoj lokaciji u roku od sat vremena vožnje ili sat vremena leta ?'”, rekao je Silvergate.\nIzveštaj takođe gleda na budućnost održivosti u tehnološkoj industriji i zapravo izgleda obećavajuće. Prema Deloitte-ovoj anketi o kontroli klime za 2021.godinu, osam od 10 tehnoloških rukovodilaca reklo je da su zabrinuti zbog krize, a većina veruje da je svet dostigao prekretnicu i da potrebno reagovati.\n„Moje razmišljanje o tome je posebno sada u poređenju sa onim što je bilo pre dve ili čak četiri godine, jer sam zaista impresioniran koliko ozbiljno tehnološka zajednica shvata održivost“, rekao je Silvergate.\nRekao je da ćete uvek naći nekoga ko ne misli da se napredak dešava dovoljno brzo ili misli da bi mogao biti brži i veći.\n„Morate da pogledate ukupnu sliku o tome koliko energije se troši ili uštedi proizvodima sa kojima radimo“. „Mislim da saradnja kao tehnološka zajednica i korišćenje okruženja u oblaku omogućava manju koncentraciju ljudi ili kompanija da kontrolišu, proizvode ili koriste tehnološku infrastrukturu.\nAko tehnološki lideri postavljaju ciljeve za smanjenje ugljičnog otiska kompanije, može doći do stvarne promene. Samo tehnološki sektor je navodno odgovoran za 2-3 odsto svetskih emisija gasova staklene bašte.\nPored toga, proizvodnja čipova i hlađenje centara podataka koriste ogromne količine vode, pri čemu tipični centar podataka dnevno troši toliko vode koliko gradsko stanovništvo od oko 30.000–50.000 ljudi.\nSve u svemu, Silvergate je rekao da tehnološka industrija ima mnogo posla pred sobom ove godine koji bi kompanije morale da prevaziđu strateški.\n„Svet postaje sve složeniji, a rešavanje složenosti kao veštine je uvek bilo izazov i biće izazov“, rekao je Silvergate.\nTagovi: AI alati, Deloitte, lanac snabdevanja, nova strategija, oblak, tehnološke kompanije\n← Adidas i Prada najavljuju NFT saradnju\nWhatsApp omogućuje prenos četa sa Andoid-a na iOS →


by hamidh 12 Septembra, 2020\nU sali Općinskog vijeća Kakanj jučer je upriličeno potpisivanje ugovora sa 17 fizičkih lica koja su zadovoljila uslove javnog konkursa realiziranog u okviru projekta “Podrška socio-ekonomskoj stabilnosti regije Zapadnog Balkana 2019-2020”.\nUkupna vriejdnost projekta iznosi 80.000 KM, dok ukupna vrijednost pojedinačnog podsticaja u prosjeku iznosi 2.000 eura.\nProjekat sufinansiraju “Help” iznosom od 50 %, Općina Kakanj iznosom od 35 % i krajnji korisnici iznosom od 15 % od ukupne vrijednosti podsticaja.\nSvaki grant se sastoji od materijalnih sredstava potrebnih za poslovnu aktivnost. Materijalna sredstava za potrebe korisnika će nabaviti “Help”.\nU okviru pomenutog projekta “Help” će obezbijediti sredstva za implementaciju malog općinskog projekta u iznosu od 4.000 eura sa ciljem rješavanja nekog problema za dobrobit cijele lokalne zajednice.


Irska odbacila britanski prijedlog o granici nakon Brexita\nIrska je u petak odbacila britanske prijedloge o granici s Irskom nakon Brexita, nazvavši ih neuvjerljivim, dan nakon što je glavni pregovarač Evropske unije izjednačio te prijedloge sa zahtjevom da EU obustavi provođenje svojih zakona za Veliku Britaniju.\nMeđutim, britanski ministar vanjskih poslova Boris Johnson, govoreći na sastanku ministara vanjskih poslova EU u Tallinnu, rekao je da rješenje “nije izvan dometa ljudske pameti”, javlja Reuters.\nGranica između Republike Irske i britanske pokrajine Sjeverne Irske trenutno je otvorena za slobodan protok robe, s obzirom na to da je ona unutrašnja granica EU. Ali kada Britanija napusti Uniju, na tu granicu će se početi primjenjivati carinski propisi EU.\nUspostavljanje fizičke granice moglo bi ponovo oživjeti brige za sigurnost 20 godina nakon mirovnog sporazuma s Dublinom koji je okončao višegodišnje građanske sukobe u Sjevernoj Irskoj i doveo do ukidanja vojnih i policijskih kontrolnih punktova.\nVelika Britanija je predložila “nevidljivu granicu” koja ne bi imala granične postaje ili imigracijske kontrole između ove dvije zemlje, ali nije dala nikakve čvrste prijedloge o tome kako bi carinska granica između Sjeverne Irske i Republike Irske trebala biti nadzirana.\nPregovarač Evropske unije za Brexit Michel Barnier u četvrtak je kazao da bi britanski prijedlozi mogli ugroziti jedinstveno tržište ovog bloka.\nBroj novozaraženih u Britaniji u jednom danu prvi put od jula premašio 50.000\nBroj slučajeva Covida u Velikoj Britaniji ubrzano raste\nKasni odgovaranje na upitnik Evropske komisije\nČak 72 posto Nijemaca nezadovoljno je smjerom kojim ide EU


RTS :: Vukosavljević: Kadrovske promene su uvek moguće\nPolitika Vukosavljević: Kadrovske promene su uvek moguće\nutorak, 13. mar 2018, 13:15 -> 13:30\nMinistar kulture i informisanja Vladan Vukosavljević rekao je da ga kadrovske promene ne bi iznenadile, jer u politici nema velikih kadrovskih iznenađenja za one koji razumeju prinicipe na kojima se ona zasniva.\n"Mediji uvek uoči ili nakon izbora imaju svoje informacije. Neke su pouzdane, neke su manje pouzdane, ali dokle god smo kolege i ja u mogućnosti da ulažemo dobar trud, mi ćemo taj posao i raditi", istakao je Vukosavljević nakon potpisivanja ugovora sa Vladom AP Vojvodina i JP "Službeni glasnik" o izdavanju edicije "Srpska književnost o Velikom ratu".\n"Mnoge se stvari tu prepliću i to je zakon politike i političkog života, i promena kadrova i saveza... Verujem da i ocene rezultata nečijeg rada imaju jak uticaj na takve stvari. Nije celishodno da se bavim takvim spekulacijama", rekao je ministar.\nNa pitanje da li bi ga iznenadila smena, Vukosavljević je rekao da u politici nema velikih kadrovskih iznenađenja za one koji razumeju principe na kojima se politika zasniva.\nUgovor o izdavanju edicije "Srpska književnost o Velikom ratu potpisali su Vukosavljević, direktor izdavasstva JP "Službeni glasnik" Petar Arbutina i predsednik Pokrajinske Vlade Igor Mirović.


Banke iz RS uplatile više od 60 miliona KM za osiguranje depozita - informativa.ba\nBiznis Finansije Banke iz RS uplatile više od 60 miliona KM za osiguranje depozita\nBanke iz RS uplatile više od 60 miliona KM za osiguranje depozita\n03 Dec 2015 12:11\nBobar banka a.d. Bijeljina–u likvidaciji vratila je Agenciji za osiguranje depozita Bosne i Hercegovine iznos od 50 miliona KM.\nOd preostalih 35 miliona KM, 10 miliona KM bit će isplaćeno do kraja tekuće godine, a preostali dio u narednoj godini, pri čemu treba imati u vidu da Bobar banka a.d. Bijeljina – u likvidaciji već ima rezervisanih 20 miliona KM za sudske sporove, saopćeno je danas iz Agencije za bankarstvo RS.\n-Do sada su banke sa sjedištem u Republici Srpskoj uplatile premiju osiguranja depozita Agenciji za osiguranje depozita Bosne i Hercegovine u iznosu većem od 60 miliona KM, tako da se ne može govoriti o korištenju sredstava iz sistema osiguranja depozita na teret banaka iz Federacije Bosne i Hercegovine - navode iz Agencije za bankarstvo RS.\nOznake: #BanjaLuka #depozit #uplata\nBorenović-Bodiny: Što prije smiriti političke tenzije i okrenuti se budućnosti BiH\nVulin: SDS vodeća snaga u pobjedi SzP-a u Banjoj Luci Vijesti\nU Banjoj Luci 4.jula provjera sposobnosti spašavanja ljudi i dobara BiH\nAkcija 'Kruna' borba protiv organizovanog i cyber kriminala, uhapšeno osam osoba BiH